📊 21 هاوڵاتی هەرێم لە ساڵی 2018دا بەهۆی تەقینەوەی مینەوە گیانیان لەدەستداوە ئامار و راپرسی\n📅 کاتی تۆمارکردن Jan 14 2019 9:56AM\nلە ماوەی یەک ساڵی ڕابردوو 21 هاوڵاتی هەرێمی کوردست [ زۆرتر... 👁] ✖ ✖ 0 1 ✔ 99% ✍ ن.ئـ. 14-1-2019 9:56:02\nبەهۆی قەیرانی داراییەوە حکومەتی هەرێم ماوەی چوار س [ زۆرتر... 👁] ✖ ✖ ✖ 0 1 ✔ 91% ✍ هـ.ب. 14-1-2019 20:58:02\nدواڕۆژ، پشتیوان جەمال وەزارەتی رۆشنبیری دەستیکرد [ زۆرتر... 👁] ✖ ✖ 0 2 ✔ 99% ✍ ن.ئـ. 14-1-2019 9:31:43\n👁 ئەم بابەتە 117,726 جار بینراوە\n📄 زەمەن بڵاوکراوەکان (گۆڤار، رۆژنامە و ...)\n📅 کاتی تۆمارکردن Jan 15 2019 3:46PM\nیەکەم ژمارەی لە 14-01-2019 دەرچووە. [ زۆرتر... 👁] ✖ ✖ 0 0 ✔ 74% ✍ هـ.ب. 15-1-2019 15:46:35\nدواڕۆژ، سیروان حەسەن بەرێوەبەرایەتی شارەوانییەکا [ زۆرتر... 👁] ✖ ✖ 0 2 ✔ 99% ✍ هـ.ب. 14-1-2019 15:29:14\n📝 لە چالاکیی گەریلا لە ئیدر 12 سەربازی سوپای تورک کوژران 14-01-2019 بەڵگەنامەکان\n📅 کاتی تۆمارکردن Jan 14 2019 1:10PM\n👁 ئەم بابەتە 1,576 جار بینراوە\nناوەندی راگەیاندن و چاپەمەنیی هێزەکانی پاراستنی گە [ زۆرتر... 👁] ✖ ✖ 0 3 ✔ 99% ✍ ن.ئـ. 14-1-2019 13:10:23\n📝 هەپەگە:جە ئیدر نەک 5 بەڵکو 12 سەربازێ تورکیای کوشیێنێ بەڵگەنامەکان\n📅 کاتی تۆمارکردن Jan 14 2019 2:50PM\nجەی بارەۋە دلێگەو یاۋنەری و چاپەمەنی هێزەکێ پارێزا [ زۆرتر... 👁] ✖ ✖ 0 2 ✔ 99% ✍ ن.ئـ. 14-1-2019 14:50:19\n📝 کونسوڵخانەی بەریتانیا راگەیەنراوێکی نەوەی نوێ بەدرۆدەخاتەوە بەڵگەنامەکان\n📅 کاتی تۆمارکردن Jan 14 2019 9:02PM\nئێن ئاڕ تی بە نادروستی راپۆرتی لەبارەی کۆبوونەوەیە [ زۆرتر... 👁] ✖ ✖ 0 1 ✔ 99% ✍ هـ.ب. 14-1-2019 21:02:21


کێشەی خەڵکی ئەوەیە خوا ناناسێت وەک خۆی ..!\nئیمزا : ماکوان کەریم\nئەگەر خوای گەورە بەناوی خۆی ئەم گەردونەی ببردایە بەڕێوە وەک عەرەب دەڵێت: "یدیر الکون" ئەوا ھەموو ئەم کەونە بەشی چەند دەقیقەیەکی ئێمەی نەدەکرد؛ ھەموو ئەم سیستەمە تێکدەچوو خوای گەورە گەردوونی بۆ کەس رانەدەگرت و تێکوپێکی ئەدا بەسەریەکدا، چونکە ئەوەندە خراپەکارو بێ فەرمانی (اللە) دەکرێت..\nئەوەی کە جێگای خۆشحاڵیە ، خوای بەرزو پیرۆز بە ( اللە) وەک ناوی بەرزی مامەڵە لەگەڵ ئەم گەردون مرۆڤە ناکات، بەڵکو بە یەک سیفاتی بەرزی دەیبات بەرێوە ئەویش سیفاتی (الرحمن)ە..\nئەوەی کە گرنگە مرۆڤی موسڵمان تێبگات ئەوەی کە ھەمیشە ناوی (اللە) بە بەرز ڕابگرێت، ھەوڵ و خەبات و کۆششی دەبێت بۆ ئەو کارەبێت پەروەردگار دەفەرموێت: (کلمة اللە ھی العلیا) .. چونکە لە بنەڕەتدا ئەمە بەندایەتییە..\nسیفاتی پیرۆزی (الرحمن) زۆر گرنگە موسڵمان بەوە داوا بکات لە خوای گەورە خوای گەورە بۆی دیاری کردوە کە بە سیفاتی ڕەحمان داوای لێبکرێت، یاخود بە ناوی (اللە) دەفەرمویت لە قورئاندا.. (قُلِ ادْعُوا اللَّەَ أوِ ادْعُوا الرَّحْمَنَ)..\nلە قورئاندا ھەمیشە کە ناوی( اللە) بە سیفاتی ڕەحمان ھاتبێت رەحیمش بە دوایدا ھاتووە..\nوەک ھەموو (بسم اللە الرحمن الرحیم).. یاخود ھەموو لە زۆربەی زۆری ئاتەکاندا کە رەحمان ھاتبێت رەحیم لەگەڵیدا ھەبووە، لە سورەتی فاتحادا خوای گەورە دەفەرموێت(الرحمن الرحیم).. لە سەرتای سورەتی فوێلەتدا دەفەرموێت:( تَنزِیلٌ مِّنَ الرَّحْمَنِ الرَّحِیمِ).. لە کۆتای سورەتی حەشردا خوای گەورە دەفەرموێت: (هو الڵّەُ اڵّذی ڵا إِڵەَ إِڵّا هۆ عَالِمُ الْغَیْبِ ۆالشَّهادَة هۆ الرَّحْمَنُ الرَّحِیمُ).. کەواتە ئەمە گرنگی خۆی ھەیە بەو شێوە خوای گەورە ..بە بەزەیی خۆی ئەم گەردونە دەبات بەرێوە و لەسەر عەرشی خۆی کە ئەم بوونە دەبات بەڕێوە خۆی ئیدرارەی دەکات، بێجگە خوای پەروەردگار کەسی تر نیە لەم بوونەدا وەک خۆی دەفەرموێت: (الرَّحْمَنُ عَڵی الْعَرْشِ اسْتَۆی).. بەم شێوەیە خوای گەورە لە قورئاندا بۆی ووێناکردوین..\nلێرەدا پرسیارێک دێتە پێشەوە، ئەی کە رەحمان سیفاتی خوای گەورەیە بۆ ئازاری کافران و سەرپێچی کاران ئەدات خوای پەروەردگار، خوای گەورە بەبەزەییە بۆ موسڵمانان ، لە ھەمان کاتدا بە بەزەیشە بۆ بێباوەڕان و سەرپێچی کاران، بەڵام کافران بڕوایان بە ووشەی رەحمان نیە .. بۆیە خوای گەورە بەزەیەکەیان لێوەردەگرێتەوە ئەوان بە چاوی رەقەوە تەماشای خوای گەورە دەکەن و بڕوایان بە بەزەیی پەروەردگارنیە ، کێشەی کافرەکانیش لەگەڵ پێغەمبەری خوادا ێلی اللە علیە وسلم لە ناوی (اللە)دا نەبوو ئەوان بڕوایان بە خوا ھەبوو دەیانزانی خوای گەورە دروستکاری ئەم گەردونەیە ئەم بوونە بەڕێوەدەبات خوای گەورە دەفەرموێت(ۆڵئِنْ سَئلْتَهمْ مَنْ خَڵقَ السَّمَاۆاتِ ۆالْأرْض ڵێقُولُنَّ اللَّەُ )، بەڵکو- لەسەر سیفاتی الرحمن بوو..! خوای گەورە خۆی بۆمان باس دەکات لە سورەتی فورقاندا دەفەرموێت: (ۆإِذا قِیڵ ڵهمُ اسْجُدُوا لِلرَّحْمَنِ قَالُوا ۆمَا الرَّحْمَنُ أ نَسْجُدُ لِمَا تَأمُرُنَا ۆزَادَهمْ نُفُورًا ﴿٦٠﴾)..ئەگەر (بە خوانەناسان) بوترێت سوژدە و (کڕنوش) ببەن بۆ خوای میھرەبان و بە بەزەیی، (ئەو نەفامانە، بەسەرکەشییەوە) دەڵێن: ڕەحمان کێیە، خوای میھرەبان کامەیە کوا بەزەیی؟ سوژدە بەرین بۆ کەسێک کە فەرمانمان پێ دەدا؟! تا ببێت زیاتر تەرە دەبن و وێڵ دەبن.\nخوای گەورە سورەتێکی بەناوی ڕەحمانەوناوە سەروەرمان(صلی اللە علیە وسلم) ناوی ناوە بە بوکی قورئان.. سەرەتاکەی بە سیفاتی بەرزی الرحمن دەست پێدەکات کۆتایەکەی باسی ئەو سیفاتە دەکات بە تەنھا دەفەرموێت: ئەوە ناوێکی پیرۆزە جەخت لەسەر پیرۆزی رەحمان دەکاتەوە بە کۆ نەیھێناوە، بەڵکو بە تاک باسی ناوی کردوە زانایان دەفەرموون واتا مەبەست پێی رەحمانە ئایتەکە لە کۆتای سوڕەتی رەحمان دەفەرموێت:(تَبَارَکَ اسْمُ رَبِّکَ ذی الْجَڵالِ ۆالْإِکْرَامِ ﴿٧٨﴾)..\nکەواتە سیفاتی ڕەحمان بەزەیی خوای گەورەیە ڕشتنی نیعمەتەکانیەتی بەسەر مرۆڤایەتی و تایبەت تریش بەسەر موسڵمانان بۆیە خوای گەورە لەسورەتی رەحمان تەنھا باسی نیعمەتەکانی خۆیمان بۆ دەکات پاشان چەند جار دەفەرموێت و چەند بارەی دەکاتەوە بۆمان : فَبِأیِّ آڵا‌ء رَبِّکُمَا تُکَذبَانِ ﴿١٣﴾جا ئیتر ئەی گرۆی ئادەمیزادو پەری بە کام لە نازو نیعمەتەکانی پەروەردگار بروا ناکەن، کامی پەسەند ناکەن. تەنھا لە ناو قورئانو ئاینی ئیسلامیشە خوای گەورە سیافاتی رەحمانی بەکار ھێناوە لەھیچکام لە ئاینەکانی تردا ووشەی ڕەحمان نەھاتووە.\nسەرنجتان ڕادەکێشم بۆ خوێندنەوەی سورەتی ڕەحمان و تێگەیشتن\n 1376 جار خوێندراوه‌ته‌وه


تەندروستی عیراق ئاماری نوێی توشبوون بە كۆرۆنا بڵاوكردەوە - تۆڕی میدیایی خەڵک\nوەزارەتی تەندروستی عیراق ئاشكرایدەكات، 3273 حاڵەتی نوێی تووشبوون بە ڤایرۆسی كۆرۆنا تۆماركراوە و 1978 كەسیش چاكبوونەتەوە و 13 حاڵەتی مردنیش هەبووە .\nوەزارەتی تەندروستی عیراق لە بەیاننامەیەكدا ئاماژەی بەوەكردووە، كە لە 24 كاتژمێری ڕابردوودا 41 هەزار و 897 پشكنینی تایبەت بە كۆرۆنا ئەنجام دراوە و دەركەوتووە 3273 كەس تووشی ڤایرۆسی كۆرۆنا بوون و ئەنجامەكانیان پۆزەتیڤ بوون.\nئاشكراشی كردووە، كە زۆرینەی تووشبووەكان لە بەغدا بوون، هەروەها لە كەركوك 21 سلێمانی 16 و هەولێر 24 حاڵەت و دهۆك 37 حاڵەت تۆماركراوە.\nڕوونیشی كردۆتەوە ، كە 1978 تووشبوو بە پەتاكە چاكبوونەتەوە، كە زۆرینەیان لە بەغدا بوون و هەروەها لە سلێمانی 17 و هەولێر 30 و دهۆك 23 و كەركوك 24 كەس چاكبوونەوە.\nڕاشیگەیاندووە، 13 كەس بە پەتاكە گیانیان لەدەستداوە و بەوەش ژمارەی مردووان گەیشتۆتە 13245 كەس.\nهەر لە ڕاگەیەنراوەكەدا ئەوەشخراوەتەڕوو، كە ڕێژەی چاكبوونەوە لە سەرتاسەری عیراق بۆ 92.7 % بەرزبۆتەوە.\nخەڵك- وەزارەتی تەندروستی عیراق ئاشكرایدەكات، 3864 حاڵەتی نوێی تووشبوون بە ڤایرۆسی كۆرۆنا تۆماركراوە و 2236 كەسیش چاكبوونەتەوە و 23 حاڵەتی مردنیش هەبووە…\n(زیاتر…)\n09 مارس 2021 4.03 pm\nخەڵك وەزارەتی تەندروستی عیراق ئاشكرایدەكات ، 4167 حاڵەتی نوێی تووشبوون بە ڤایرۆسی كۆرۆنا تۆماركراوە و 6743 كەسیش…\n21 شوبات 2021 4.08 pm\nخەڵك- وەزارەتی تەندروستی عیراق ئاشكرایدەكات، 3187 حاڵەتی نوێی تووشبوون بە ڤایرۆسی كۆرۆنا تۆماركراوە و 2002 كەسیش…


زایینی: ١١-٠٤-٢٠١٧ - هەتاوی: ١٣٩٦/٠١/٢٢ - ١٩:٠٤ تاران قه‌باره‌ی فۆنت:\nکوردستان میدیا: "حەمید تەیمووری" نوێنەری پێوەندییەکانی حیزبی دێموکراتی کوردستانی ئێران به‌شداریی له ٣٩ـه‌مین کۆنگره‌ی سوسیال دێموکراتی وڵاتی سویددا کرد.\nڕۆژی هه‌ینی ڕێکەوتی ١٨ی خاکەلێوەی ١٣٩٦ی هەتاوی، حیزبی سوسیال دێموکراتی وڵاتی سوید که هاوکات حیزبی ده‌سەڵاتداری ئه‌و وڵاته‌یه، ٣٩ـه‌مین کۆنگره‌ی خۆی دەست پێکرد.\nله سه‌ر داوای فه‌رمیی حیزبی سوسیال دێموکراتی سوید، حه‌مید ته‌یموری نوێنه‌ری پێوه‌ندییه‌کانی حیزبی دێموکرات له‌و وڵاته، به‌شداری کۆنگره‌کە بوو.\nڕۆژی هه‌ینی کۆمه‌ڵێک سێمینار و زانیاری له سه‌ر کۆنگره‌که بۆ میوانه بیانییه‌کان، چ ئه‌وانه‌ی له ده‌ره‌وه هاتبوون و چ ئه‌وانه‌ش له نێوخۆی وڵاتی سویدەوە به‌شدار کرابوون پێشکەش کران و دواتر ڕۆژی شه‌ممه له کاتژمێر 2ی پاش نیوه‌ڕۆ، کۆنگره به فه‌رمی ده‌ستی به کاره‌کانی کرد.\nته‌یموری به بۆنه‌ی گرتنی کۆنگه‌ره‌که‌یان په‌یامی پیرۆزبایی حیزبی دێموکراتی پێشکه‌ش به به‌شی پێوه‌ندییه‌کانی حیزبی سوسیال دێموکرات کرد.\nله‌و کۆنگره‌یه‌دا بڕیار وابوو که سه‌رۆک وه‌زیران "ستێفان لوێڤن"Stefan Löfven کۆنگره‌که بکاته‌وه، به‌ڵام به هۆی ڕوودانی کردەوە تێرۆریستییەکەی شاری ستۆکهۆڵم، سه‌رۆ‌ک وه‌زیرانی ئەو وڵاتە له ڕێگای سکایپه‌وه هه‌م کۆنگره‌ی کرده‌وه و هه‌میش به خێرهاتنی میوانه‌کانی کرد.\nبۆ ئه‌م کۆنگره‌ی حیزبی سوسیال دێموکراتی سوید، زیاتر له ٣٠ ڕێکخراو و حیزبی سوسیالیستی و نزیکه‌ی ٣٥ باڵوێزی وڵاتان به‌فه‌رمی بانگهێشت کرابوون.\nڕێژه‌ی به‌شداربووانی ژن له سه‌دا ٥٥ و ڕێژه‌ی به‌شداربووانی پیاو له سه‌دا ٤٥ بوو. گەنجترین به‌شدار بووی ئه‌م کۆنگره ته‌مه‌نی ١٨ ساڵ و پیرترین به‌شدار بووش ته‌مه‌نی ٧٨ ساڵ بوو. له نێو حیزبه کوردییه‌کاندا، حیزبی دێموکراتی کوردستانی ئێران، یه‌کیه‌تیی نیشتمانیی کوردستان و "هە ده په HDP" به فەرمی بانگهێشت کرابوون.\nڕۆژی شه‌ممه ڕێکەوتی ١٩ی خاکەلێوەی ١٣٩٦ی هەتاوی، ئه‌ندام پارلمانی ئورووپا له سه‌ر لیستی سوسیال دێموکرات "جینس نیلسۆن" Jens Nilsson له سه‌ر پرۆژه‌ی گرووپی خۆیان قسه‌ی کرد که دوو پرۆژه‌ی سه‌ره‌کین، ئه‌ویش یارمه‌تیدانی وڵاتی "مه‌کدونیه" و "بێلاڕووس".\n ناوبراو گوتی به هۆی یارمه‌تیی دارایی ناوه‌ندی پاڵمه چوونه‌ته ئه‌وێ و توانیویانه کار و یارمه‌تییه‌کانیان جێبه‌جێ بکه‌ن، چ له بواری مافی مرۆڤ و چ له بواری دۆزینه‌وه‌ی کار وپیشه بۆ خه‌ڵکانی ئه‌و ناوچانه‌ی که به وتەی خۆی سه‌ردانیان کردوون.\nوه‌زیری کار و پیشه "میکه دامبه‌ری"Micke Damberg بۆ میوانه بیانیه‌کان قسه‌ی کرد و گوتی سوید وڵاتێکی ته‌کنیکی و پێشکه‌وتووه و ئێمه تێده‌کۆشین له بواری بیناسازی و ته‌نانه‌ت ته‌کنیکەوە ئاستی سوید به‌رزکه‌ینه‌وه.\nپاشان وه‌زیر "ئیلڤا یوهانسۆن"Ylva Johansson" سەبارەت بە هاوپێوه‌ندی و هێزی کار واته پێکهێنانی پرۆژه‌ی کار بۆ ئه‌و په‌نابه‌رانه‌ی که له وڵاتی سوید نیشته‌جێی ده‌بن قسەی کرد.\nسه‌ر له ئێواره‌ی هەمان ڕۆژ یان ئلیاسۆن "Jan Elliasson" که له ساڵانی ١٩٨٠کاندا له ڕێکخراوی نه‌ته‌وه یه‌کگرتووه‌کاندا کاری کردووە و "بیۆرن ڤون سیدو" وه‌زیری به‌رگری سوید وتاریان پێشکه‌ش کرد.\n"ئلیاسۆن" له سه‌ر کێشه نێونه‌ته‌وه‌ییه‌کان و به گشتی شه‌ڕی ڕۆژهه‌ڵاتی ناوین و هاتنی ڕووسیه و ئامریکا و ئاڵۆزیی ناوچه‌که باسێکی تێرو ته‌سه‌لی کرد و به کورتی باسی ئه‌وه‌ی کرد که؛ تاکوو ڕووسیه و ئامریکا بۆ خۆیان پێک نه‌یه‌ن ئاشتی و ئاسایش له‌و ناوچه‌یه‌دا زۆر زه‌حمه‌ته و به تایبه‌تی ئێران و سعوودیه‌ش کێشه که‌وتووه‌ته نێوانیان و هه‌ر ده‌وڵه‌تێ بۆ خۆی ده‌یه‌وێ هێزی خۆی تاقی بکاته‌وه و سه‌ره‌ڕای ئه‌وه‌ش تورکیه‌ش لا‌یه‌نێکی تری کێشه‌که‌یه. گوتیشی مه‌سه‌ڵه‌ی کوردیش گه‌لێک قووڵه و ده‌بێ هه‌موو لایه‌ک له سه‌ر ئاشتی و ئاسایش پێک بێن تاکوو ئه‌و نه‌ته‌وانه‌ش به ئامانجی خۆیان بگه‌ن.\nلەم کۆنگرەیەدا نوێنه‌ری پێوه‌ندییه‌کانی حیزبی دێموکراتی کوردستانی ئێران له وڵاتی سوید، هاوخه‌میی حیزبی سەبارەت بە کرده‌وه‌ی تێروریستی له ناوه‌ندی شاری ستۆکهۆڵم، که بووه هۆی کوشتنی ٤ که‌س و بریندار بوونی ١٥کەسی دیکە پێ ڕاگەیاندن. ناوبراویش سپاسی هاوخه‌می و سۆلیداریته‌ی حیزبی کرد.\nسه‌ر له به‌یانیی ڕۆژی یه‌کشه‌ممه ڕێکەوتی ٢٠ی خاکەلێوەی ١٣٩٦ی هەتاوی،  کۆنگره‌ی حیزبی سوسیال دێموکرات بۆ ڕۆژی سێهه‌م به وتاری وه‌زیری ده‌ره‌وه‌ی وڵاتی سوید خاتو "مارگوت واڵسترێۆم"Margot Walström ده‌ستی به‌کار کرده‌وه.\nدوا نیوه‌ڕۆی ڕۆژی یه‌کشه‌ممه "ستێفان لۆێڤن"Stefan Löfvenوه‌ک به‌رپرسی یه‌که‌می سوسیال دێموکرات بۆ جارێکیتر له کۆنگره‌که‌دا هه‌ڵبژێردرایه‌وه.\nسه‌ره‌ڕای ئه‌مانه‌ش کۆمه‌ڵێک پارلمانتار و سه‌رۆ‌ک وه‌زیرانی پێشووی سوید وه‌ک "ئینگڤار کارڵسۆن" وتاریان پێشکه‌ش کرد و هه‌موویان له سه‌ر ڕووداوه‌کانی ڕۆژ وه‌ک کرده‌وه‌ی تێرۆریستی له جیهان و دۆخی ئابوری و کێشه نێونه‌ته‌وه‌یه‌کان و ... بۆ مێوان و گوێگران دوان.


کۆبوونەوەی ناڕەزایەتی کرێکارانی شارەوانی شاری سەدردەشت – زاگرۆس پۆست\nماڵەوە / کوردستان / کۆبوونەوەی ناڕەزایەتی کرێکارانی شارەوانی شاری سەدردەشت\nکۆبوونەوەی ناڕەزایەتی کرێکارانی شارەوانی شاری سەدردەشت\nچوار شه‌ممه 8 ئاب 2018\tکوردستان, مافی مرۆڤ, هەواڵ 57 جار خوێنراوه‌ته‌وه\nکرێکارانی شارەوانی شاری سەردەشت لە بەر پێنەدانی حەقدەستاکانیان کۆبونەوەی ناڕەزایەتیان پێک هێنا.\nڕۆژی چوارشەممە ۱۷ی گەلاوێژ کرێکارانی شارەوانی شاری سەردەشت دژ بە دواکەوتنی حەقدەست و نەدانی پارەی بیمە، دەستیان لەکارەکانیان کێشا و کۆبونەوەی ناڕەزایەتیان ئەنجامدا.\nبە پێی هەواڵی گەیشتوو بە ماڵپەڕی زاگرۆس پۆست:ئەو کرێکارانە بە هۆی وەرنەگرتی موچەی دواکەوتوویان، ناتوانن بژێوی ژیانی خۆیان دابین بکەن. ئەم کرێکارانە داوای ماف و حەقدەستی دواکەوتووی خۆیان کردووە، هەروەها رایان گەیاندووە لە ئەگەری جێبەجێ نەکردنی داخوازیەکانیان و بەڵێنەکانی شارەوانی ئەو شارە، نەدانی پارەی بیمە کە مافی یاسایی خۆیانە و شارەوانی سەردەشت بە بێ کوشتنی کات پارەی بیمەکانیان نەداتە ئیدارەی بیمە، درێژە بە مانگرتن و ناڕەزایەتیەکان ئەدەن..\nنەدانی حەقدەستی کرێکاران لە شارەکانی ڕۆژهەڵاتی کوردستان لە کاتێکدایە کە رۆژ لەدوای رۆژ نرخیپێداویستیەکان لە گران بوندایە و ژیان بۆخەڵک دژوارتر بووە..\nکوژرانی کۆڵبەرێکی دیکە لە بەرزاییەکانی «تەتە»ی ھەورامان بە پێی ھەواڵەکان، رۆژی چوارشەممە ٢ی پووشپوڕ، چەکدارەکانی …\nسێ شه‌ممه 6 ئه‌یلول 2016\t5,975


عێراق.. 11 حاڵە‌تی نوێی تووشبوون هاتە راگەیاندن\n:: PM:06:46:25/03/2020 \nعێراق بەهۆی نزیكی لە ئێرانەوە و زۆری هاتوچۆی نێوانیان، ژمارەیەكی زۆری حاڵەتی تووشبوونی بە ڤایرۆسی كۆرۆنا تیادایە كە رۆژانە دەیان حاڵەت لێرە و لەوێ تۆمار دەكرێت، ئەمڕۆ هەریەك لە نەجەف و بەغدا و زیقاڕ تۆماركردنی 11 حاڵەتی نوێیان بەو ڤایرۆسە راگەیاند.\nژمارەكە تەنیا لەو گومانلێكراوانەن كە پشكنینیان بۆ دەكرێت\nفەرمانگەی تەندروستیی نەجەف لە بەیاننامەیەكدا ئەمڕۆ چوارشەم رای گەیاند كە دوای پشكنینی تاقیگەیی بۆ ژمارەیەك گومانلێكراو، چوار حاڵەتی تووشبوون دووپاتی لێ كرایەوە، یەكێكیان منداڵێكی شیرەخۆرەی تەمەن چوار مانگییە و بەو شێوەیە تا ئێستە 45 حاڵەت لە نەجەف تۆمار كراون و هەشت حاڵەت چاكبوونەتەوە و یەكێكیش مردووە.\nلای خۆیەوە فەرمانگەی تەندروستی رەسافەی بەغدا لە بەیاننامەیەكی كورتدا رای گەیاند كە ئەمڕۆ چوارشەم شەش حاڵەتی تووشبوونیان بە ڤایرۆسی كۆرۆنا تۆمار كردووە و بەوەیش كۆی ژمارەی تووشبووان لە بەری رەسافەی بەغدا گەیشتووەتە 67 حاڵەت.\nشایەنی باسە ئەمڕۆ چوارشەم وەزارەتی تەندروستیی عێراق لە بەیاننامەیەكدا دوایین ئاماری تووشبووانی بە ڤایرۆسی كۆرۆنا راگەیاند كە 30 حاڵەتی تووشبوون و دوو مردن و 14 حاڵەتی چاكبوونەوە تۆمار كراوە، بەوەیش كۆی ژمارەی تووشبوون بۆ 346 حاڵەتی تووشبوون و 29 حاڵەتی مردن بەرز بووەتەوە.


پێچا خوه هه‌لده – مالا مه\nMalame 2018-06-09\t277 Views\nخێرە تە هەستێن عەشقا خوە ریس بەردانە ڤان کولانا ، هەیا پیرە و کالێن مە ژی ل گوفکۆ بانکا ل سەر ب شەڕ چوونە ، دێ بێژی بەر دەرگەهێ خانیکێ وە مەیدانا جەنگێ یە مروڤ ژ بەر ماکێن تەخمێن ددان و گوپالێن وان دهەلنگڤید ،چەند بێ ئوولی تو ، وێ روژێ ل بەر دیتنا جلێن تە یێن ژێرین ل سەر رستکا بانی . دابێژی ل سەر بانکێن گوندی روژا ئاگر هەلکرنێ یە ،\nبابێ تە چەند ئەردێ دێهمی و ئاڤی کێلایە ، وەکی گایێن جووتی پشت ل ڤان گەنج و سنێلا کۆل کرییە ، ئیڤاری ب رێکا مالڤە قونێن هەمیا وەک بەتکێن د جوکادا ژبوو ڤیلا و لایێ دن دچن .هەیلا بێ ئوولا بێ ئوول . زەرەکا ویژدانێ ، هەما بلا ل سەر بەختێ شێخ و مەلێ بیت ، ل ڤان گوندیێن هەژار بگەرە .\nژ خەیالا دیتنا تە هەر شەڤ لیلەت و قەدرە . ل سپێدێ ژی وەک مروڤێن مەی ڤەخور هەر ئیک ژ دەف خوە بەحس ل هاتنە خارا تە ، بوو دەف خوەدکەت . هەمی یێن بوویە پەیامبەر .\nوێ روژێ ل سەر خارنێ داپیرا من بو ئیکەمین جار بوو ژ دل کەنی و بەروڤاژی کەتی وەکی زاروکا پێن خوە ژی دگەل کەنی را دهاڤێتن دا بێژی مریشکا سەر ژێکرییە .چمکو مەلا ل دەمێ بانگی سەردا چوو و گوت حەیە علا مالا گولێ .\nئەڤه تە چ ب سەرێ گوندی ئانی ، شەڤا دن ل بەر دەرگەهێ مزگەفتێ شەرنیخا صوفیا بوو ، مە گوت ب حال چوونە د زکری دا لەورا هاتنە بەر دەرگەهی ، لێ دیار بوو صوفی مەلێ سەرا گولێ و بانگی ل هەڤ نەکربوو بەربوونە هەڤ.\nما خودێ تو ژ چ ئافراندی ؟ مەتکا منا پێنجی سالی ژی ژ مێرێ خوە دترسیت ، پشتی خارنێ دەرگەهی هەشت دادئیخیت دبێژیت دز مشەبوونە ، لێ وێ شەڤا دن ل پال پەنجەرێ من گوهـ ل جرێ مەتکا خوو بو دگەل خالێ خوە . کۆ دگوتێ گولێ چاڤێن ل تە تاری کری ئەو تیتنا هەر سال مە دفروت و تێرا کێشانا تەژی دکر . لێ پشتی گولێ هاتی هەرشەڤ تویێ گونیەکێ بو بابێ وی دبەی ب هەجەتا دیتنا گولێ ، تە مال ل مە خرابکر . ئەژی وەکۆ پیرا خوە ل پشت پەنجەرێ ژ کەنیا دا بەروڤاژی بووم .\nوەیلا دین سز گولێ تە چ ب سەرێ خەلکێ ڤی گوندی کر. گولێ تو دزانی من کەرب ژ تە ڤەنەدبوون ، لێ مە تەنها تەنەکا برنجی مابوو بابێ من ب دزیڤە بوو وە ئانی بوو ، ل وێ روژێ وەرە هەیا نها تە و جانیا تە نفرەت دکەم ، ژبەر قیبلێ رادوەستم ، هەرچەند دزانم دعایێن من ل بانی سەرناکەڤن ، لێ منێ گوتیە پیرا خوە دوعا ل جوانیا تە بکەت ، بەس ژ بەختێ خراب گوتی گونهە ئەز وەناکەم ، گەنجە ، لێ ئەز شێم دوعا بابێ تە بکەم ، من ژی نەهێلا دزانم بخودێ ئەم بەر ئافاتین دوعایەکێ لێ بکەت بخودێ سپێدێ ئەمێ ل سەر گورستانێ . ژبلێ چوونا تەنەکا برنجی دێ بابێ من ژی کەیە قوربانێ خوە .\nگولێ بێ ئوولا بێ ئوول . هەی دین سز ، بخودێ هوسا بچیت بابێ تە دێ بیتە خودانێ ملکێ گوندی هەمیێ ، چمکو ئیدی یا وەلێ هاتی خەلکێ زەڤیا ددەتە بابێ تە ، ترسم مامێ من ژی دەوسا بابێ من گرتبیت چمکو هینا مەلکێ بابینیێ ژێکڤەنەکرییە ، هەمیێ ژبابێ تەرا پێشکێش بکەت ، چمکو روژادن من دیت دەستەکێ بەرگیزا کربوویێ و چەند بێهنێن هەی ل خوەکربوو و بەر ب مالا وەڤە دهات …\nPrevious ژ یه‌ك داگیركه‌ر بون سێ و هه‌ربژی سه‌روك\nNext بوچی یاخی ببین ؟


خەونبینینێکی کۆتایینەهاتوو - ژنەفتن\nزەمەنی حوکمڕانیی شێخ مەحمود بە گێڕانەوەی جەمیل سائیب\n14ی كانونی یه‌كه‌م، 2021|وتار\nلە زەمەنێکدا، کە هێشتا ئەم ناوچە کوردییەی ئەوێستا پێی دەگوترێ باشووری کوردستان، هاوشان بە بەشێک لە بەشەکانی دیکەی کوردستانی گەورە، لە لایەن میرنشینەکانەوە حوکمڕانی دەکرا. بە شەڕکردن، بە ڕاپەڕین، بە وەستانەوە دژی داگیرکاریی دەسەڵات و فەرمانڕەوایی عوسمانی و سەفەوی، تیشکێک لە ئەدەبدا، یەکەمجار لە هەناوی بەیتەکانی نالییەوە پرشنگی خۆی لە سەردەمی حوکمڕانیی میرنشینەکاندا، وەدەرخست؛ وڕێنەی ئەدەب بوو بەرامبەر هێزەکانی چواردەوری کوردستان. وڕێنە بوو وەک بەشێک لە بەرەنگاری، وڕێنەی بوونی کورد و ئینسانی کوردی بوو، وڕێنە بە مانا باوەکەی نا، بەڵکە؛ “وڕێنە، کە بەر لەوەی بیکەینە میکانیزمێک بۆ پەراوێزخستن و پۆلێنکردنی کۆمەڵایەتییانەی ئەوانەی لە واقیع دابڕاون یان بێئاگان، کاڵفامن یان بیرکۆڵن، دەشێ وەک دژێک بیبینین بۆ ڕووبەڕووبونەوە و بەرگری بەرامبەر بە دۆخ و هەلومەرجی زاڵ، دەشێ وەک سیاسەتێک بیبینین بۆ ڕووبەڕووبوونەوەی ئەوەی کە گوایە حەقیقەتە. جگە لە دژایەتییە ڕێشەییەکەی لەگەڵ “واقیع” و “ڕاستی”دا، ئەوەی لە وشەی “وڕێنە”دا سەرنجڕاکێشە نزیکییە قووڵەکەیەتی لەگەڵ وشەگەلێکی وەک “خەیاڵ” و “چەوت”دا. لە زمانی ئینگلیزیدا بە وڕێنە دەگوترێت(hallucination -شتێک کە ببینرێت و ببیسترێت بەڵام لە ڕاستیدا لەوێ نەبێت)، کە ئەمیش لە دژایەتییەکەیدا بۆ واقیع و ڕاستی دەچێتە ڕیزی وشەگەلێکی وەک (illusionوەهم،falsehood – چەوتێتی)ەوە، لە هەمووشی گرنگتر نزیکایەتییەکەیەتی لەگەڵ وشەی (fiction – شتانێک کە داهێنراون یان وێناکراون بەڵام ڕاستی نین، یان ئەدەبی خەیاڵی)، بەڵام چی ڕاستییە و چی فیکشن، وڕێنە یان خەیاڵە؟ چییە ئەمە دیاری دەکات؟ یەکێک لە گرنگترین ئەو بیرمەندانەی کاری لەسەر ئەم پرسە کردووە، میشێل فوکۆیە. بۆ فوکۆ حەقیقەت خاوەنی بوونێکی ڕەها و جێگیر نییە، بەڵکوو بەرهەمێکی مێژوویی و کۆمەڵایەتییە، “ڕژێمەکانی حەقیقەت”ی ناو کۆمەڵگایەکە، بەرهەمی کار و کاردانەوەکانی نێوان پەیوەندییەکانی مەعریفە و پەیوەندییەکانی دەسەڵاتە.1زاموا محەمەد. سیاسەتەکانی وڕێنەکردن. ئەوها نالی، کە هەرزەنوویسە گەپ دەکات، وڕێنە دەکاتە جۆرێک لە سیاسەت بۆ بەگژداچوونەوەی دوژمن. دواتر، ئەدیبانی دوای نالی، بە هەمان شێواز ئەو وڕێنەیە دەکەن.\nزەمەنی دواتر، ئەو زەمەنەی دوا میرنشینی کوردی، کە ئەردەڵانییە، بە نزیک لە کۆتایییەکانی سەدەی نۆزدە، لەناودەبرێ؛ چیدی ئەدەب لە وڕێنەکردنەکەی خۆی بەو فۆڕمە ڕاستەوخۆیە، دەکەوێت. دوای کەوتنی میرنشینەکان و تێکەڵبوونی ئایینی ئیسلام لەگەڵ ئایینە کوردییەکان، لە باشووری کوردستاندا، دەبێتە هۆی دروستبوونی دوو تەریقەتی جیاواز، قادری و نەقشبەندی و دواجار شێخ و بنەماڵەکانیان، بە خۆیان و خێڵیانەوە، بوونە دەمڕاستی کوردان.2MehrdadIzady. The Kurds.Routledge, 1992 دوابەدوای چەند ڕووداوێک لە هەنگاونانی زەمەنەوە، لەنێوان کۆتایییەکانی سەدەی نۆزدە و سەرەتاکانی سەدەی بیستەمدا، شێخ مەحموودی حەفید، بە چەند ڕۆڵ و جارێکی جیاواز، حوکمی سلێمانی دەکات.3هەمان سەرچاوە لەم کاتەوە، چیدی ئەدەب لەم سیاقە مێژووییەدا، وڕێنە وەک جۆرێک لە سیاسەتکردن ناگرێتە خۆی، بەڵکە وەک جۆرێک لە خەونبینین خۆی مانیفێست دەکات. چیدی خەونبینینیش، لەپاڵ فۆڕمەکانی تری وڕێنەی نێو ئەدەبەکەماندا، دەخزێتە نێو باغی بەرهەمهێنانی دەق. گریمانەی ئەوەی کە بۆچی دەقەکان -بە کارەکتەر و فەزاکەی نێویانەوە- خەون دەبینن، ئەوەیە کە چیدی ئەدیبان -یاخوود دەقەکان بە مانا بارتییەکەی- زمانیان وەک جۆرێک لە بەرەنگاریی دژ بە دەسەڵاتی ئەوی تری ناکورد، بەکار نابەن؛ بەڵکە لەپاڵ وەرگرتنی ئیسلام و هاتنە کایەی دەسەڵاتی خێڵە کوردییەکان، هاوشان بە تەریقەتەکان، دژ بەوانیش دەوەستن و «خەون دەبینن». ئیدی لێرەوەڕا، ئەدەب فۆڕمی وڕێنەی پێش دەسەڵاتی شێخ و خێڵەکان، دەگۆڕێ بۆ فۆڕمێکی تر لە وڕێنە، ئەویش بەرامبەر شێخ و خێڵەکان.\nچیرۆکی “لە خەوما” وەک زۆرێک لەسەری ڕێککەوتوون کە یەکەم چیرۆکی مۆدێرنی کوردییە، بەڵام ئەم ڕیزبەندییە کێشەدارە و “سەرەتای چیرۆکی کوردی، دەگەڕێتەوە بۆ چیرۆکێکی تەواونەکراوی “فوادی تەمۆ“، چیرۆکەکەی فوادی تەمۆ بێناونیشانە و بە سەرناوی “چیرۆک”، لە ساڵی ١٩١٣ بە دوو بەش، لە ژمارە “١” و “٢”ـی گۆڤاری “ڕۆژی کورد“ـی کۆمەڵەی “هێڤی”، کە لە ئەستەمبووڵ دەرچووە، بڵاو کراوەتەوە…”،4بەختیار حەمەسوور.ڕیزبەندییەکی نوێ بۆ مێژووی چیرۆکی کوردی. سایتی ژنەفتن، ٢٠٢١پاش ئەویش “چوار مانگ و دە ڕۆژ بەر لە چیرۆکی “لە خەوما”ـی جەمیل سائیب، چیرۆکی “بۆچی جلخوارم؟“، لە نووسینی مامۆستا کەریم سەعید زانستی بڵاو کراوەتەوە،5هەمان سەرچاوە دەورانی حوکمڕانیی شێخ مەحموودمان بۆ دەگێڕێتەوە. ئەوەی لێرەدا ئێمە سەرنجی دەخەینە سەر و لێوەی دەدوێین، چیرۆکی لە خەومایە و هەوڵ دەدەین لە ڕێگەی چیرۆکەکەوە، باشتر و ڕوونتر، هەم لە دەورانی شێخ مەحمود، هەمیش دواتری وەک درێژکراوەی خەونە کۆتایینەهاتووەکەی چیرۆکەکە، تێبگەین.\nلێرە و لەوێ، لە هەموو ئەو مێژووە نووسراوەی مێژوونووسانی کوردەوە و، ئەوانەیشی لەسەری نووسراون، ستایشی شێخ مەحموود کراوە، هەر بە ناساندنی بە شێخ مەحموودی مەلیک، شێخ مەحموودی نەمر، یان پەیکەرتاشین و وێنە هەڵواسینی لە شارە کوردییەکان و بەتایبەتیش سلێمانیدا، یاخود بەوەی کە خۆی دەیگوت و دوابەدواکان خۆی پێدەناساند: بەرجەستەکەری گیانیی گەردوون، شێخ مەحموود ستایش کراوە وەک کاریزمایەکی سیاسی و نیشتیمانپەروەر و دەیان نازناوی پاڵەوانانە. سەرەتای ئەم ستایشەش لە زمانحاڵی مێژوونووس و شاعیرێکی کوردەوە، وەها دەگێڕدرێتەوە: “شێخ مەحموود دوای ئەوەی بوو بە حوکمداری کوردستان، کەوتە وەستاوێکی گرنگەوە، لە کاروباری حکومەتدا کەمتەجروبە و لە مەیدانی سیاسەتدا بێکەس بوو..” 6ڕەفیق حیلمی. یاداشت. بەرگی یەکەم\nوەک لە سەرەتادا باسمان لێوە کرد، دوای کۆتاییهاتنی میرنشینەکان، سەرۆک خێڵ و ڕابەرە ئایینییەکان (شێخ و مەلا)، مانەوە بۆ داکۆکی کردن لە کورد و کوردستان، ئیدی عەقڵیەتی خێڵ، حوکمی کوردستانی کرد. لێرەوە خێڵ بە سیما نێگەتیڤەکانییەوە، بۆ نموونە: “پارێزگەری لە خێڵ، خزمایەتی، عەشیرەتگەری و ناوچەگەرێتیدا”7MehrdadIzady. The Kurds. Routledge, 1992خۆی دەردەخات. لە نموونەی ئەو دەمڕاست و سەرۆکانە، بە گێڕانەوەی مێژوویی میهرداد ئێزەدی، کە خۆی دەنووسێت: “هیچ یەکێک لەم سەرکردانەی خێڵەکان، لە دووریشەوە پا بە پای گەیشتن بە کاروانی تیژڕەوی گۆڕانکارییەکان جیهان نەیانتوانی لە جێگەی پیاوانی وەکو شەڕەففەدینی بەدلیسی بڕۆن. دەمڕاست و داواکەری کوردستانی سەربەخۆ، لە کۆتاییی جەنگی جیهانیی یەکەمدا، هەندێک سەرۆک هۆزی پاشەڵپیسی وشک و نەزان بوون، وەک سمکۆ کە بە پیاوخۆر بەناوبانگ بوو، یان مەلای وەکو شێخ سەعید، کە بە سەختگیری و بیرتەسکی، کوردە عەلەوییەکانی لە خۆی و بزووتنەوەکەی کردبوو بە دوژمن، نەیانتوانی لە دەرفەتە زێڕینەکاندا، کە نەتەوەکانی دیکە بە ژیری و کارامەیی و ئاسۆی فراوانی دیدی سیاسیی سەرکردەکانیان، سەربەخۆییی بۆ کوردستان مسۆگەر بکەن.”8هەمان سەرچاوەتا دواجار لە ساڵی ١٩٢٢دا، شێخ مەحموود، کە نەدەچووەوە سەر هیچ میرێکی کوردی، بەڵکوو ئەو بەرزنجەیی بوو و بنەماڵەکەیشی پەیڕەوکەرێکی سەرەکیی ڕێبازی قادرین. بۆیە شێخ مەحموود، بە پشتبەستن بە خێڵەکەی و توانا ئایینییەکەی، حوکمی ناوچەیەکی بەرینی کوردانی دەکرد. ئا لێرەدایە، دەقێکی گرنگی کوردی و سەرەتایی لەدایک دەبێ بەناوی “لە خەوما”. چیرۆکەکە، باس لە پیاوێکی هەژار دەکات کە بارگەی هەڵدەگرێ و دەچێت بۆ “وڵاتی موسڵمانان”، تا بەشکێکوم نان و بژێوی، لە شارەکەدا، پەیدا بکات و بیباتەوە بۆ ماڵ و منداڵەکانی. دیارە بەپێی مێژووی نووسراو بێ، پاش بۆردومانکردنی سلێمانی، “جەمیل سائیب”یش لە سلێمانی ڕادەکات بۆ کەرکووک و لەوێ ماوەیەک نیشتەجێ دەبێ. چیرۆکەکە بە سەرەتاییەکی زێڕین دەست پێ دەکات: “خوا بەخێری بگێڕێ: لە خەوما…”9جەمیل سائیب. لە خەوما. چاپخانەی مادیار، ٢٠٢٠. هەموو نموونەکانی کە دەنێو چیرۆکەکەوە دامناوەتەوە، هیی ئەم چاپەی مادیارە.چیرۆکەکە، بە ستایلێکی ڕێکەوە دەڕواتە پێشەوە، سەرەتای هەیە، ناوەراستیشی هەیە، ڕووداویش تیایدا ڕوودەدات، کۆتایییەکیشی هەیە، لێ بە کۆتاییهاتنی خەوەکە نییە، بەڵکوو خەوەکە بەردەوام دەبێ. گێڕەرەوەی چیرۆکەکە، کەسی یەکەمی تاکە، واتە گێڕەرەوەی (من)ـە. سیما دیارەکانی چیرۆکەکە، ئەوەیە کە نووسەر تەکنیکی مەنەلۆگ بەکار دەبات. دواتر، کابرای هەژاری نێو چیرۆکەکە، لەگەڵ کاروانچییاندا وەڕێ دەکەوێ بەرەو شار، لە ڕێدا، چەتە و ڕێگر بەرامبەریان دەوەستنەوە، لێ کاروانچییانیش تفەنگ و چەکیان پێیە، بۆیە ناتوانن زەفەریان پێبەرن. نووسەر زەمەن و شوێنی ڕووداوەکان، بە قۆرت ناو دەبا، قۆرتی یەکەم، هیی دووەم و هەتا کۆتایی. قۆرتی یەکەم، نزیکبوونەوەیە لە شار و تفەنگبەدەستانی دەسەڵاتداری شارەکە، باج لە کاروانچییان دەستێنن، لێ داماوەی هەژار، هیچی پێ نییە، بۆیە ئەزیەتی دەدەن و داوای باجی لێ دەکەن و بە جاسووسیشی ناو دەبەن. لێرەدا سیمای دەسەڵاتەکەی شێخ، کە خێڵەکییەکی نیمچەخوێندەوارە، دەردەکەوێ، بە گوتەی میهرداد، دەسەڵاتی چەتەگەری. پاشان لە لایەن سەرۆکی کاروانچییانەوە، کە پیرەمێردێکە، داوا دەکرێ بیبەن بۆ شار لەگەڵ خۆیان و لە لای خاندا بن و سبەی لێی بپرسنەوە و بزانن جاسووسە یان نا. دەگەنە لای خان و قۆرتی دووەم دەست پێ دەکات، هەژاری داماو، بە کزۆڵە دادەنیشێ و گوێی لە دەنگی گریانی ژن و منداڵ دەبێ، دواتر پێی دەڵێن: هیچی وانییە، ئەو ژن و منداڵانە، مێرد و باوکیان کوژراوە. هەژار دەبێتە شاهێدی ئەمە و پاشان چەندانی دی، بۆ نموونە، گوێی لە دەنگی تەقە دەبێ، گوایە پیاوانی سەرۆک بە تۆمەتی جاسووسی چەند ڕۆژێ لەوەوبەر، پیاوێکیان گرتووە و وا ماڵەکەیشی کاول دەکەن. قۆرتی سێیەم ڕۆژەوەبوونە، کە تیایدا پیاوانی تفەنگچی لە خانەکە دێنە ژوورەوە و دەڵێن کابرای جاسووس کوا؟ کاروانچییان بۆی دەپاڕێنەوە و بەڵام بێفایدەیە، دەیگرن و دەیبەن لەگەڵ خۆیان. بەنێو بازاڕدا، دەیبەن و داماوەی هەژاریش، لە نزیکەوە زیاتر خەڵکی وڵاتەکە دەبینێ و بەم شێوەیە وێنای دەکات: “هەر یەکە دە دوانزە چەفتە و مشکى و جامانەى ڕەنگاوڕەنگیان تێک ئاڵاندووە و بە سەریانەوە بەستوە هەر یەکە بەقەدەر بەرداشێ، چوار ڕیز و پێنج ڕیز فیشەکیان لە خۆیان دابوو، خەنجەر و دەمانچەیان کردبوو بە قەدیانا، هەروا خوێن لە ناوچەوانیان دەبارى” دووبارە، لێرەدا سیمای خێڵ و حوکمڕانیی خێڵ دەردەکەوێ، جۆرێک وێناکردنە بۆ سەردەمی هاوشانی چیرۆکەکە. چیرۆکەکە بەردەوام دەبێت و هەژارەکە خۆی لە ماڵی حکومداری وڵاتەکە دەبینێتەوە، لێ لەبەر بەزم و سەفای خۆیان، نایانپەرژێتە سەر هەژاری داماو و لێپرسینەوەی لە تەکدا بکەن. دواتر لە ژوورێکی دەنێن، دوو پەنجەرەی تێدایە، کە لە قۆرتانی داهاتووی چیرۆکەکەدا، دەبنە هۆی شاهیدی هەژارەی داماو بە ڕوواداوگەلێک، کە یارمەتیمان دەدات باشتر تێبگەین لە کەسایەتی و لاوازی هۆشیاریی خان و سەرۆکی وڵات و، هەروەها دەستبەسەراگرتنی موڵک و ماڵی خەڵکی لە لایەن ئەوەوە، وەک ڕابەرێکی خێڵەکی و خەمخۆر و دەمڕاستی کوردان. لە دیمەنێکی یەکەم پەنجەرەدا، خانمگەلێ دەبینێ، پێدەچێ سەر بە بنەماڵەی دەسەڵات بن. کە گوێبیست دەبێ، شایەتی چەندان ستەمکاریی ژنانی ماڵی حوکمکەری وڵات دەبێ، لە چەتەیی و ڕفاندنی موڵک و ماڵی خەڵکەوە بگرە، تا دەگاتە ئازاردانی هەموو مرۆیەکی چواردەوریان. لە دیمەنی دووەم پەنجەرەدا، ژووری سەرۆک دەبینێ. لەبیرم نەچێ، وشەیەکی سەرنجکێش کە جەمیل سائیب لە زاری هەژارەکەوە بەکاری دەبا، بریتییە لەوەی کە دەڵێ: پەتای جاسووسی لە وڵاتەکەدا بڵاو بووەتەوە. ئەوەی دەیبینێ لەم پەنجەرەوە، هاتنی چەند وەفدێکە بۆ لای، سەرەتا سەبارەت بە چەند جاسووسێکە، دواتر کۆمەڵێکن کە دێن داوا لە حوکمدەری وڵات دەکەن، لەگەڵ تورکەکان ڕێبکەوێ، ئەوی خۆشباوەڕیش، دەڵێ باشە و وەفدێ دەنێرێ بۆ لای تورکان. لە دواتردا، کۆمەڵێکی دی دێن و داوا دەکەن کە لەگەڵ ئینگلیزاندا ڕێبکەوێ، دووبارە بڕوا بەمانیش دەکات و وەفدێ دەنێرێت بۆ بەغدادی ئەو سەردەم، بۆ دانووستان لەگەڵ ئینگلیزدا. ئەوجا کۆمەڵێکی سەیرتر دێن کە تفەنگبەشان و خەنجەرلەکەمەرن، کە دەڵێن نە حوکمی ئینگلیزیان دەوێت، نە هیی تورک، خۆیان دەبێ خۆیان بەڕێوە ببەن، ئەویش قایل دەبێت و دەڵێت: “ئەم قسانە هەموو بە لامەوە پەشمن و گاڵتەم پێیان دێت، من بۆچى خۆم بۆ ئەم خەڵکە تووشى ئەزێت و دەردى سەرى بکەم، ئەوى قازانج و خێرى خۆمى تیا نەبێ نایکەم، من هەتا پارەیەکى زۆر نەخەمە سەر یەک و لە بابەت ئیشوکارى خۆمەوە دڵم رەحەت نەبێ، ئەمانە هیچیان ناکەم، هەر کەسێک بێت بە هەوەسى خۆى، بۆ قازانج و کاروبارى خۆى قسەیەک بکات، بۆچى من شێتم، مناڵم، هەروا شوێنیان بکەوم و بە قسەیان بکەم. ئەگەر لێم بگەرێن هەتا ئیشى خۆم، وەک خۆم ئەیزانم جێبەجێ بکەم، ئەوا باشە، ئەگینا من خۆم ئەزانم چى ئەکەم” لێرەدا، بە تێگەیشتنی میهرداد وێنەی ئەم دەسەڵاتدارییە، ئەوەندەی لە باوکێکی خەمخۆر دەچێ، کە هەر هەڵەیەک بکا خەڵکەکە قبوڵی دەکەن، ئەوەندە لە سیاسەتمەدارێکی ژیر ناچێ، کە بیر لە ستراتیژییەت بکاتەوە. عەقڵیەتی خاوەن بڕیار، عەقڵیەتێک بووە تژی لە شکست، خۆشباوەڕی و نەزانی، هەتا ئەو ڕادەیەی کە هەژارەی نێو چیرۆکەکە، دەهێنێتە قاقای پێکەنین. لێرەدا چیرۆکەکە بە تێهەڵدانی هەژارەکە کۆتایی دێ و، هیچ کاتێک، خەوەکە کۆتایی نایەت؛ بەڵکە ئەوەندەی قاقا لێیان و شەقوهوڕی تفەنگچییانی خان لە گوێی خوێنەردا دەزرینگێتەوە، بیر لە وەخەبەر هاتنەوەی ناکات. باسی هەرە گرنگی چیرۆکەکە، ئەوەیە ئەم خەونە کۆتایی نایەت، پێچەوانەی جەمال بابان بیر دەکەمەوە، وەختێک پێی وایە چیرۆکەکە کۆتایی نەهاتووە، چونکە هەژارە بەخەبەر نەهاتووەتەوە.10بڕوانە وتارەکەی جەمال بابان، ئەیلولی ١٩٧٥تێمای بەخەبەرنەهاتنەوەکە، تێمای کۆتایینەهاتنی ستەمە “وەک ئەوەی کە نووسەری چیرۆکەکە بیەوێت پێمان بڵێت کە ئەو کابووسە هەمیشەییە و بەپێی لۆژیکی چیرۆکەکە بێت، خەون‌بینەکە، لە چرکەی دەستپێکی چیرۆکەکە و دانانی دوایین خاڵی نووسینیەوە تا ئێستە هیشتا لێی دەدرێت و چیرۆکی دەسەڵاتی حوکمڕانی گێلۆکە و ستەمی بەردەوام و شەقی داربەدەستەکانی سەرۆک، هیشتا و تا ئێستەش بەردەوامە. خەونێک کە بە جۆرێک لە ئەدەبیاتدا چارەنووسی داهاتووی نەتەوەیەک دیاری دەکات، کابووسێک کە هیشتا نە ئەو و نە نەتەوەیەک لێی بەخەبەر نەهاتووە لە چیرۆکەکە و لە ڕاستیشدا هیشتا خەون‌بینەکە لەژێر پێ‌لەقە و لێداندایە.”11مەنسوور تەیفووری. خەونبینەکان بەرامبەر هۆمۆ-فەرمانبەر. گۆڤاری ناوەخت، ٢٠٢٠. تێبینی: کاک مەنسوور لە وتارەکەدا نووسیویە ڕۆمان، من لە کۆوتی وتارەکەی خۆمدا، نووسیومە چیرۆک\nخەوەکە چۆن بەردەوام دەبێ و بۆچی، چۆن فۆڕمی ستەمکردن لە دەورانی دەسەڵاتداری نێو چیرۆکەکەوە دەگۆڕێت و دەمڕاستی کوردەکە چ ڕۆڵێک دەبینێ، لەوەی کە وا بکات هەر خەونەکە بەردەوام بێ؟ لێرەدا، بۆ جوابدانەوەی ئەم پرسیارە پێویستە کەمێک بگەڕێمەوە دواوە، ئەوەی کە بە ئەنقەست دیمەنێکی چیرۆکەکەم باس نەکرد و دەمویست بە جودا، لەم بەشەدا لێوەی بدوێم.\nوەختێ هەژارەکە لە پەنجەرەی دووەمەوە، سەیری ژووری گەورەوی وڵات دەکات، دیمەنێک دەبینێت کە تێیدا کۆمەڵێک مەلا دەچنە خزمەتی دەسەڵاتدارەوە، لێرەدا کۆمەڵێک داوا ئاڕاستەی خانەکە دەکەن، کە لە هەناویدا هەڵگری بیری ئایدۆلۆجییە و ڕەتکردنەوەی مۆدێرنیزمە، بەوەی ئینگلیز بە کافر دادەنێن و ئەوانەی لەوێ و تەنانەت لێرەیش، خزمەتی فیکری ئەوان دەکەن، پێویستە سزا بدرێن و ژنان و منداڵیان بچنە ژێر سایەی حکوومەت. لە چیرۆکەکەوە، تێدەگەین لێرەدا، دەسەڵاتدارەکە، وەک کابرایەکی خێڵەکی و عەشایەر، پشتئەستوور بە دین، وردەوردە سیمای دەسەڵاتێکی ئایینی لە هەناوی خێڵدا تۆوی لەدایکبوونی خۆی دەڕێژێ بەسەر داهاتوودا، داهاتوویەک کە هێشتا هەژارەکە، لەژێر پێلەقەی ستەمدایە و خەونەکە بەکۆتا نەهاتووە. بەم جۆرە، چیرۆکی لە خەوما و خەون کۆتایینەهاتنەکەی بریتییە لە چارەنووسی نەتەوەیەک لە خەبەرنەبوونەوە و لەژێرپێلەقەبوونی داربەدەستی حکوومەت، کە دواتر فۆڕمی دەسەڵاتی ستەمکار لە دەسەڵاتی خێڵی کوردی و خێڵەکییەکانەوە دەگۆڕێت بۆ حیزبی مۆدێرن لەنێوان کوردستاندا، حیزب وەک سەنتێزی نێوان خێڵ و ئایین.12پاژی حیزبە کوردییەکان ، MehrdadIzady. The Kurds. Routledge, 1992\nدوای کۆتاییهاتنی میرنشینەکان، پاش دەسەڵاتی خێڵ، بە تێپەڕین بە چەند ڕووداوێکی سیاسی و کۆمەڵایەتی لە ناوچەکەدا، ئیدی حیزبی کوردی دروست دەبێت. حیزب، لە پێناسە هەرە جەوهەرییەکەی خۆیدا بریتییە لە پارتێکی سیاسی مۆدێرن، کە بەرگریکاری گەل و بەڕێوەبەرێتی دەنێو سیستەمێکی دیموکراسیدا. واتە حیزب وەک بوونێک، دەنێو مۆدێرنیتەدا دروست دەبێ. هاتنیشی بۆ ناوچە کوردییەکان و لە ڕۆژهەلاتدا، حیزبی دیموکراتی کوردستان، وەک یەکەم حیزبی مۆدێرنی کوردی لەسەر دەستی سەرۆککۆماری گەورەی کورد “قازی محەمەد” لەدایک دەبێ.13MehrdadIzady. The Kurds. Routledge, 1992لێرەدا جێی ئاماژەیە سەروەختی دروستبوونی، “مەلا مستەفای بارزانی” بە خۆیی و بەشێکی زۆر لە خێڵەکەیەوە لە باشووری کوردستانەوە دەچنە نێو حیزبەکەی قازییەوە. پاش ڕووخان و لە سێدارەدانی قازی، پاش چەندین ڕووداوی دیکە، مەلا مستەفای بارزانی دەبێتە سەرۆکی پارتی دیموکراتی کوردستان لە کوردستانی باشووردا. پاش چەندین ڕووداوی دیکە، لە هەناوی پارتی دیموکراتی کوردستان، حیزبی یەکێتیی نیشتمانیی کوردستان لە ساڵی ١٩٧٦دا دادەمەزرێ. سیما هەرە دیارەکانی دەمڕاستێکی خێڵەکییانە، بە تێکەڵبوون لە سیما مۆدێرنەکانی وەکو حیزب، بەڕوونی لە هەردوو حیزبەکەدا وەک گەورەترین حیزبی باشووری کوردستاندا، دیارە. هەمیشە خێڵەکییانە گفتوگۆیان لەبارەی پرسە سیاسییەکانەوە کردووە، هەتا ئەو ئاستەی، میهرداد گوتەنی: “زۆربەی کەسایەتییە سیاسییە کوردییەکان، هاوەڵناوێکی خێڵەکییانەیان خستووەتە سەر ناوەکەی خۆی، هەرچەندە بەشێکیشیان هەڵگری ناوی ئایینین، باشتر وایە لەم ڕووەوە ئاماژە بۆ هەندێ کەسی هەرە ناسراو بکەین کە ناوی هۆزەکانیشیان خستووەتە سەر ناوی خۆیان، لەوانە: جەلال تاڵەبانی، مەلا مستەفای بارزانی، مەسعوود بارزانی، عەبدولڕەحمانی قاسملو، ڕەسووڵ مامەند.”14هەمان سەرچاوەسیمای خێڵەکییانە، لە ناوەکانەوە دەست پێ دەکات و بە کردەوە و ڕەفتارەکانیان ئەنجامگیریی دەبێت. هەروەها حیزبەکانیشیان، شەرعییەتی خۆیان لە هەمبەر دەستتێکەڵکردن لە خێڵەکانەوە وەردەگرن، نەوەک لە ئایدیای ڕزگارییەوە، یاخود ئەوەی خۆیان دەیانەوێ پێی بناسرێنەوە: حیزبێکی سیاسیی مۆدێرن. ئەمە چی لێکەوتووەتەوە؟ میهرداد گوتەنی: “ئەوەی ئەوێستا کوردان هەیانە، تا ڕادەیەکی زۆر، سەرکردایەتی و کولتوورێکی خێڵەکییە.”15هەمان سەرچاوەخێڵەکی بوون و ڕەفتاری خێڵەکییانە، سیمای هەرە دیاری سەرکردە سیاسییەکان بووە، سیاسەتی خێڵ، زیاتر بەلای پارێگاری کردن لە خۆی، خزمخزمێنە، ناوچەگەرییەتی و عەشیرەتگەرییدا خۆی دەبینێتەوە. تەنانەت “سەرکردەگەلێکی سیاسیی کورد، وەک جەلال تاڵەبانی و عەبدولڕەحمانی قاسملو، کە لە ناوەندە ئەروپییەکان خوێندوویانە و ژیاون، نەیانتوانیوە لە بەندی ڕەگوڕیشاڵە خێڵەکییەکانیانەوە، خۆیان و حیزبەکانیان دەرباز بکەن.”16هەمان سەرچاوەمامەڵەیەکی دیکەی خێڵەکییانە، ئەو هەموو شەڕە لەنێوان هێزی حیزبە کوردییەکانەوە، کە لە شەڕی ١٩٧٨ی جەلالی و مەلاییەکانەوە، دەست پێ دەکات و تا دواتر دروستبوونی شەڕی خێلەکییانەی ناسراو بە شەڕی ناوخۆ و تا ئێستایش بەردەوامە. پێویستە ئاماژە بەوە بکەین، کە ڕەخنەکاری لە هەمبەر خێڵدا، پشتئەستوورە بەوەی لە بەرگێکی مۆدێرندا خۆی دەردەخا، یاخوود بەمانایەکی دیکە؛ بەرگێکی مۆدێرن و ناوکێکی خێڵەکییانە.\nمیهرداد ئێزەدی، حیزبی کوردی بە سەنتێزی نێوان خێڵ/ئایین یاخوود شێخ/مەلا دادەنێت، ئەم تێزە، بە گێڕانەوەی جەمیل سائیب، لە شێخ مەحموود و ئەوانەی سەردەمانی نزیک ئەو بوون، دەست پێ دەکات، وەختێک لەو چوار تاقمەی دێنە لای دەمڕاستی کوردان و سەرۆکی وڵات، یەکێکیان ئینگلیزە و ئەوی دییان تورکە و یەکێکیان مەلاکانن و ئەوانی دیکە خێڵەکییەکانن. لێرەوە، خەونی هەژارەکەی نێو چیرۆکی لە خەوما، خەونێکە گەلێک تێی دەکەوێت، بە دەسەڵاتی ستەمئامێزی خێڵ دەست پێ دەکات و دواتریش حیزبی کوردی، وەک سەنتێزی نێوان خێڵ و ئایین دەست پێ دەکات. خەونی هەژارەی لە خەومای جەمیل سائیب، نەک تەواو نابێ، بەڵکوو دەچێتە نێو قوڵترین شوێنی نەستی خەونبین/کوردەکەوە، تا هێندە قوڵدەبێتەوە، تێکەڵبوونی ئایین و خێڵی کوردی، بە دروستبوونی حیزبی کوردی دەست پێ دەکات. لەبارەی کاریزما کوردییەکانەوە، مەلا مستەفای بارزانی بە نموونە، میهرداد بە سیاسەتی بڕیاری نەزانانە و خێڵەکییانە، تۆمەتباری دەکات، ئەو لە نمونەیەکدا، وا باسی دەکات کە: “ژەنەراڵ مستەفا بارزانی، لە ساڵی ١٩٧٥دا، پێشنیاری کرد کوردستان ببێ بە ویلایەتی پەنجا و یەکەمی وڵاتە یەکگرتووەکانی ئەمەریکا، ئەم پێشنیارە گەر لە لایەن هەر سەرکردەیەکی سیاسی تری جیهانی سێیەمەوە بخرایەتە ڕوو، لەوانەیە لێڵی بخستایەتە نەک هەر کارامەیی سیاسی، بەڵکوو تەنانەت سەلامەتی بیرکردنەوەی خاوەنەکەیشی…” (١٦) دەقی لە خەوما، دەقێکە تێیدا پێیەکی گەورەی لە داهاتوودایە، بە چەندان ئاماژەی نێو دەقەکە، دەگەین بە خاڵی جەوهەریی سیاسی و کۆمەڵایەتی و سیماکانی دەسەڵاتداران، هەم هاوسەردەمی خۆی، هەم داهاتووش. دەقەکە، هەڵگری ئەو سەرجەمێتییە پتەوەیە، کە نەک بە تەنها دەقێکە و بەس، بەڵکە وەک خەونێک، سیاقی سەردەمی خۆی بەرهەمی نەهێناوە، بەڵکوو ئەم هەڵگری سیاقەکەی خۆیەتی. جیاوازی ئەوەی کە بۆچی سیاقی خۆی بەرهەمی نەهێناوە ئەوەیە کە ئەم دەقە، وەک چیرۆک و وەک جۆرێک لە پەخشان، سۆزداری باوکانەی بۆ ئاغا دەمڕاستەکانی سیاقی خۆی نییە –وەک چۆن چیرۆکنووسان و وتارنووسانی ئەوسا و ئێستایش تێی دەکەون- بەڵکوو ئەم پایەبڵندانەتر، وەک ئەوەی سیاقەکە دەشتاییەک بووبێ و دەقەکە لە شاخێکی بەرزەوە لێی بڕوانێ، دەنێو دەقێتیی خۆیدا سیاقەکە چێ دەکات.\nپرسیارە هەرە سەرەکییەکە لە ئەدەب ئەوەیە، ئەدەب کە لە وڕێنەوە دەگات بە خەونبینینەکەی جەمیل سائیب، ئایا کەی دەتوانێ لەو خەوەی جەمیل سائیب خەبەری ببێتەوە و چیدی دونیایەکی نوێ، لەدوای دونیای خێڵ و حیزبی کوردییەوە دەست پێ بکات؟\nتێبینی: ئەم وتارە، بە پشتبەستن بە چەند تێزێکی نووسەر و لێکۆڵەر: میهرداد ئێزەدی، سەبارەت بە میرنشینی کوردی، خێڵ، شێخ و مەلا، حیزبی کوردی وەک سەنتێزی نێوان خێڵ و ئایین و بوونی کاریزمای کوردییەوە، نووسراوە.\nزاموا محەمەد. سیاسەتەکانی وڕێنەکردن.\nMehrdadIzady. The Kurds.Routledge, 1992\nبەختیار حەمەسوور.ڕیزبەندییەکی نوێ بۆ مێژووی چیرۆکی کوردی. سایتی ژنەفتن، ٢٠٢١\nڕەفیق حیلمی. یاداشت. بەرگی یەکەم\nMehrdadIzady. The Kurds. Routledge, 1992\nجەمیل سائیب. لە خەوما. چاپخانەی مادیار، ٢٠٢٠. هەموو نموونەکانی کە دەنێو چیرۆکەکەوە دامناوەتەوە، هیی ئەم چاپەی مادیارە.\nبڕوانە وتارەکەی جەمال بابان، ئەیلولی ١٩٧٥\nمەنسوور تەیفووری. خەونبینەکان بەرامبەر هۆمۆ-فەرمانبەر. گۆڤاری ناوەخت، ٢٠٢٠. تێبینی: کاک مەنسوور لە وتارەکەدا نووسیویە ڕۆمان، من لە کۆوتی وتارەکەی خۆمدا، نووسیومە چیرۆک\nپاژی حیزبە کوردییەکان ، MehrdadIzady. The Kurds. Routledge, 1992\nچیرۆک، چیرۆکی کوردی، خوێندنەوە\n← هه‌واڵێک له ئه‌فغانستانه‌وه!\nڕۆسۆ لە دەلاقەیەکی ترەوە →


''فرۆشتنى كاره‌با به ناوچه‌كانى خواروى عێراق سوودى گه‌وره‌ى ئابوریى به هه‌رێم ده‌گه‌یه‌نێت''\nراوێژكارى وه‌زاره‌تى كاره‌با رایده‌گه‌یه‌نێت، ''ئه‌گه‌ر سووته‌مه‌نى پێویستمان بۆ دابینبكرێت، ده‌توانین كاره‌باى 24 كاتژمێریى بده‌ین به هاووڵاتیان. حه‌مه‌ئه‌مین حه‌سه‌ن راوێژكارى وه‌زاره‌تى كاره‌باى حكومه‌تى هه‌رێم، باس له‌وه ده‌كات، فرۆشتنى كاره‌با به ناوچه‌كانى خوارووى عێراق سوودى گه‌وره‌ى ئابوریى به هه‌رێم ده‌گه‌یه‌نێت. پێشنیاریش ده‌كات، هاووڵاتیان له‌جیاتى به‌كارهێنانى كاره‌با بۆ گه‌رمكردنى ئاو و ماڵه‌كانییان غاز به‌كاربێنن''.\nبه‌رنامه‌ى پێدانى كاره‌با بۆ وه‌رزى سه‌رما و سۆڵه چۆنه؟ ئایا كاتژمێره‌كانى پێدانى كاره‌با كه‌مده‌كرێنه‌وه؟\nحه‌مه‌ئه‌مین حه‌سه‌ن: به‌پێى ئه‌و توانایه‌ى له‌به‌رده‌سته ئێستا پێدانى كاره‌با به هاووڵاتییان باشه له‌چاو ئه‌م بارودۆخه‌دا، به‌ڵام زه‌حمه‌ته دیاریى بكرێت بۆ زستان چه‌ند كاتژمێر كاره‌با ده‌درێت، چونكه نازانرێت كێشه‌ى كه‌میى سووته‌مه‌نى بۆ به‌رهه‌مهێنانى كاره‌با چاره‌سه‌ر ده‌بێت یان نا، له‌گه‌ڵ ئه‌وه‌یشدا پێده‌چێت وه‌كو ساڵانى پێشوو كاره‌با كه‌م ببێته‌وه. بۆ ئه‌وه‌ى كاتژمێره‌كانى پێدانى كاره‌با كه‌م نه‌بێته‌وه، پێشنیار ده‌كه‌ین غاز له‌جیاتى كاره‌با به‌كاربهێنن بۆ گه‌رمكردنى ئاو و ماڵه‌كانیان. له‌هه‌مانكاتدا ئه‌گه‌ر نه‌وتى سپی دابه‌شبكرێت دۆخى كاره‌با باش ده‌بێت.\nله‌كاتێكدا زۆربه‌ى ئه‌و ناوچانه‌ى كه نه‌وت و غازى سرووشتییان تێدایه، كه‌وتوونه‌ته ژێر كۆنتڕۆڵى حكومه‌تى ناوه‌ند، چۆن ده‌توانن بۆ زستان سووته‌مه‌نیى پێویست بۆ وێستگه‌كان دابین بكه‌ن؟\nحه‌مه‌ئه‌مین حه‌سه‌ن: 94%ى كاره‌با له غازى سروشتى كێڵگه‌كانى كۆرمۆر و خورمه‌ڵه به‌رهه‌مدێت، هیچ بڕه سووته‌مه‌نییه‌ك له‌ناوچه‌كانى ده‌ره‌وه‌ى هه‌رێم ناهێنین.\nله ئه‌گه‌رى دابه‌شنه‌كردنى نه‌وتى سپى به‌سه‌ر ماڵاندا كاریگه‌رییه‌كه‌ى چى ده‌بێت له‌سه‌ر دۆخى كاره‌با له زستاندا؟\nحه‌مه‌ئه‌مین حه‌سه‌ن: به‌هۆى خراپیى دۆخى ئابوریى، به‌تایبه‌ت مووچه‌خۆران كه پاره‌ى كاره‌باش ناده‌ن، ئه‌گه‌ر نه‌وتیش وه‌ربگرن كاتێك كاره‌باى نیشتیمانى دێته‌وه هه‌ڵپه ده‌كه‌ن و سۆپا ده‌كوژێننه‌وه، كاره‌با بۆ گه‌رمكردنى ناو ماڵ و ئاو نییه، كێشه‌كانى كاره‌با له‌مانه‌وه ده‌ست پێده‌كات.\nكه‌واته ئه‌گه‌ر بڕى سووته‌مه‌نى پێویست بۆ وێستگه‌كان دابین بكه‌ن، ده‌توانرێت ڕۆژانه چه‌ند كاتژمێر كاره‌با بدرێت به هاووڵاتییان؟\nحه‌مه‌ئه‌مین حه‌سه‌ن: ئه‌و سووته‌مه‌نییه‌ى له‌ئێستادا له‌به‌ر ده‌سته‌ماندایه ئه‌گه‌ر كێشه‌ى ته‌كنیكى بۆ دروست نه‌بێت كه‌م ناكرێته‌وه، بڕى سووته‌مه‌نییه‌كه به‌رامبه‌ر به 2750 مێگاواته، به‌ڵام كێشه له زۆربوونى خواسته له زستاندا.\nچه‌ندین ساڵه كێشه‌ى كاره‌با به‌م شێوه خراپه به‌رده‌وامه، بۆچى چاره‌سه‌ر ناكرێت؟ یان بودجه و سووته‌مه‌نى پێویستى بۆ دابین ناكه‌ن؟\nحه‌مه‌ئه‌مین حه‌سه‌ن: به‌هۆى زیادبوونى به‌رده‌وامى به‌شداربوانى كاره‌با، هه‌روه‌ها كردنه‌وه‌ى پڕۆژه و كارگه‌ى نوێ، ناچارین كاره‌بایان پێ بده‌ین، ده‌بێت به‌كارهێنانى كاره‌با كۆنتڕۆڵ بكه‌ین سیستمى پێدان و به‌كارهێنانى كاره‌با، كه له هه‌رێم په‌یڕه‌و ده‌كرێت، له هه‌ر وڵاتێكى تردا بێت خراپترى به‌سه‌ردا دێت، له هه‌ندێك وڵات زیاده‌ڕه‌وى بۆ سه‌ر تۆڕه‌كانى كاره‌با به تاوان داده‌نرێت، به‌پێچه‌وانه‌وه له كوردستان بووه به دیارده، ئه‌و كاره‌بایه‌ى له هه‌رێم ده‌درێت به هاووڵاتییان هیچ جیاوازییه‌كى نییه له‌گه‌ڵ ستانداردى جیهانى و له‌و ئاسته‌دایه.\nبۆ پێدانى كاره‌باى 24 كاتژمێریى پێویستتان به بڕى چه‌ند سووته‌مه‌نى هه‌یه؟\nحه‌مه‌ئه‌مین حه‌سه‌ن: پێویستمان به زیادكردنى بڕى غازى سروشتییه كه گونجاوترین شته بۆ به‌رهه‌مهێنانى كاره‌با، ڕۆژانه له كێڵگه‌كانى كۆرمۆر نزیكه‌ى 340 ملیۆن پێ سێجا غازمان بۆ دێت، له خورمه‌ڵه نزیكه‌ى 84 ملیۆن پێ سێجا غاز به‌كارده‌هێنین، ئه‌گه‌ر ئه‌م بڕه بۆ دووئه‌وه‌نده به‌رز بكرێته‌وه ده‌توانرێت 4500 مێگاوات كاره‌با به‌رهه‌مبێت، به‌مه‌ش ده‌توانین كاره‌باى 24 كاتژمێریى دابین بكه‌ین.\nكه‌ى ده‌توانن كاره‌باى 24 كاتژمێریى دابین بكه‌ن و موه‌لیده‌ى ئه‌هلى نه‌مێنێت؟\nحه‌مه‌ئه‌مین حه‌سه‌ن: ئه‌گه‌ر دۆخێكى ئارام و ئابورییه‌كى باش بێته‌ئاراوه و پێویستییه‌كانى خه‌ڵك دابین بكرێت، هاوكات به باشترین شێوه كۆنتڕۆڵى كاره‌با بكرێت، ده‌توانین كاره‌باى 24 كاتژمێریى بده‌ین به هاووڵاتییان، سه‌رجه‌م وێستگه‌كانمان تواناى به‌رهه‌مهێنانیان له بڕى خواستى هاووڵاتییان زیاتره.\nكوردستان پێویستى به چه‌ند مێگاوات كاره‌با هه‌یه له شه‌و و ڕۆژێكدا؟ ژماره‌ى به‌شداربووه‌كانتان بۆ چه‌ند به‌رزبووه‌ته‌وه؟\nحه‌مه‌ئه‌مین حه‌سه‌ن: ژماره‌ى به‌شداربوانى كاره‌با 1 ملیۆن و 500 هه‌زارى تێپه‌ڕاندووه، له‌دواى كاتژمێر 12ى شه‌و هه‌موو كوردستان كاره‌باى هه‌یه، به‌ڕۆژ له‌كاتى ده‌وام یان ئێواران خواست به‌رز ده‌بێته‌وه، بۆیه له زستاندا پێویستمان به 4500 مێگاوات كاره‌با ده‌بێت، له ئێستادا ئه‌و بڕه‌مان له‌به‌ر ده‌ستدا نییه، بۆیه كاره‌با ده‌كوژێنینه‌وه و موه‌لیده ئه‌هلییه‌كان كار ده‌كه‌ن.\nكۆمپانیا هه‌یه له كوردستان سه‌رقاڵى به‌رهه‌مهێنانى كاره‌بایه بۆ ناوچه‌كانى خوارووى عێراق، كه‌واته بۆچى ناتوانن كاره‌با بۆ هه‌رێم دابین بكه‌ن؟ هاوكات ڕاده‌ستكردنى به‌ڕێوه‌بردنى كاره‌با به كه‌رتى تایبه‌ت به كوێ گه‌یشت؟\nحه‌مه‌ئه‌مین حه‌سه‌ن: كۆمپانیاكان له‌گه‌ڵ وه‌زاره‌تى نه‌وتى عێراق گرێبه‌ستیان كردووه، له‌به‌رامبه‌ر پێدانى نه‌وتى خاو و دواتر پاڵاوتنى له كه‌ركوك و بازیان و كه‌ڵه‌ك نزیكه‌ى 400 مێگاوات كاره‌با بۆ موسڵ به‌رهه‌مده‌هێنن، سه‌باره‌ت به به‌ڕێوه‌بردنى كاره‌با له‌لایه‌ن كه‌رتى تایبه‌ته‌وه له قۆناغى سه‌ره‌تاداین، پێشتر له به‌غدا چووه‌ته بوارى جێبه‌جێكردنه‌وه، ئه‌و دۆخه تایبه‌ته‌ى له هه‌رێمى كوردستان دروستبووه، پڕۆسه‌ى به‌ڕێوه‌بردنى كاره‌باى له‌لایه‌ن كه‌رتى تایبه‌ته‌وه سست كردووه.\nكاریگه‌رییه ئابورییه‌كانى فرۆشتنى كاره‌با به ناوچه‌كانى خوارووى عێراق له‌سه‌ر هه‌رێمى كوردستان چییه؟\nحه‌مه‌ئه‌مین حه‌سه‌ن: له‌ڕووى وێستگه‌كانى به‌رهه‌مهێنانى كاره‌با و هێڵى گواستنه‌وه به‌راورد به ناوچه‌كانى خوارووى عێراق له ئاستێكى باشداین، ئه‌گه‌ر وه‌به‌رهێنان له‌بوارى غازى سروشتیدا بكرێت هاوكات ده‌كرێت بابه‌تى به‌ستنه‌وه‌ى تۆڕه‌كانى كاره‌با سوودێكى زۆر به هه‌رێم بگه‌یه‌نێت له‌ڕووى ئابورییه‌وه، له‌هه‌مانكاتدا ده‌توانرێت له‌كاتى به‌ستنه‌وه‌ى وێستگه‌كان ئاڵوگۆڕى وزه‌ى كاره‌با بكرێت.\nده‌وترێت ده‌سه‌ڵاتتان نییه به‌سه‌ر هه‌ندێك لایه‌نى كه‌رتى گشتى و تایبه‌ت بۆ وه‌رگرتنى پاره‌ى كاره‌با، چ ڕێكارێكتان گرتووه‌ته‌به‌ر و چه‌ند شوێن سزا دراون؟\nحه‌مه‌ئه‌مین حه‌سه‌ن: ڕێنمایى دراوه به‌سه‌رجه‌م فه‌رمانگه‌كانى كاره‌با، هه‌ر لایه‌نێك سه‌رپێچى بكات یان پاره‌ى كاره‌با نه‌دات غه‌رامه ده‌كرێت و كاره‌باكه‌ى ده‌بڕین، بۆ ئه‌و مه‌به‌سته هه‌ندێك شوێن له هه‌ولێر و سلێمانى دراونه‌ته دادگا.\nورده‌كاریى به‌رهه‌مهێنانى كاره‌با له‌ڕێگه‌ى سیستمى هه‌ڵمی و تێكه‌ڵكردنى نه‌وتى ڕه‌ش و گه‌رمكردنى ئاوه‌وه چییه؟ به‌و هۆیه‌وه ده‌توانرێت بڕى چه‌ند مێگاوات كاره‌با به‌رهه‌مبهێنرێت؟\nحه‌مه‌ئه‌مین حه‌سه‌ن: بۆ به‌رهه‌مهێنانى كاره‌با له‌ڕێگه‌ى سیستمى هه‌ڵمییه‌وه، چه‌ند وێستگه‌یه‌كمان دامه‌زراندووه، له سلێمانى نزیكه‌ى 60 مێگاوات كاره‌با به‌رهه‌مدێت، به‌هه‌مانشێوه له دهۆك 142 مێگاوات. هه‌موو ڕێگه‌كان ده‌گرینه‌به‌ر، له وێسته‌گه‌كانى دوكان و ده‌ربه‌ندیخان 100 مێگاوات كاره‌با به‌رهه‌مدێت، ئه‌م بڕانه به‌رامبه‌ر به خواستى خه‌ڵك كه‌مه، به‌ڵام ئاسانترین ڕێگا بۆ به‌رهه‌مهێنانى كاره‌با له‌ڕێگه‌ى غازى سروشتییه‌وه‌یه.\nئاشتى هه‌ورامى وه‌كو وه‌زیرى كاره‌با به وه‌كاله‌ت، له كوردستان نییه، هه‌ماهه‌نگیتان له‌گه‌ڵ كێ هه‌یه؟\nحه‌مه‌ئه‌مین حه‌سه‌ن: هیچ په‌یوه‌ندییه‌كمان به ئاشتى هه‌ورامییه‌وه نییه، ئه‌و ته‌نها به وه‌كاله‌ت پۆسته‌كه‌ى پێى دراوه، بریكارى وه‌زیر سه‌رجه‌م ده‌سه‌ڵاته‌كانى له‌به‌ر ده‌سته، بۆیه له‌سه‌ر گه‌ڕانه‌وه یان نه‌گه‌ڕانه‌وه‌ى نه‌وه‌ستاوین.


"ئێران بڕی 100 ملیۆن دۆلاری ته‌رخانكرد بۆ به‌ده‌ستهێنانی پۆستی سەرۆك كۆمار بۆ بارزانی"\n773 جار بینراوە 8/2/2019 10:46 PM\nله‌چاوپێكه‌وتنێكیدا له‌گه‌ڵ كەناڵی عێراقییە، ئەمیر كینانی، یەكێك لەسەركردەكانی رەوتی سەدر رایگەیاند، لەپێناوی ئەوەی كورسی سەرۆكایەتی كۆماری عێراق بۆ كاندیدەكەی مەسعود بارزانی بێت، ئێران ئامادەبووە 100 ملیۆن دۆلار بدات.\nكینانی وتیشی، "رێككەتنی سیاسی لەگەڵ ئێراندا بو بۆ به‌ده‌ستهێنانی پۆستی سه‌رۆك كۆمار بۆ كاندیده‌كه‌ی بارزانی، پاشان بو بەرێككەوتن لەگەڵ هاوپەیمانی بونیاتناندا، دەقی رێككەوتنەكە دەڵێت، سەرۆكایەتی كۆمار پشكی بارزانی دەبێت، بەڵام شكستیهێنا، چونكە هێزەكانی بونیاتنان رەتیانكردەوە سەرۆكایەتی كۆماری بدەنێ‌و دەستكەوتنی چەند وەزارەتێكیان لەحكومەتەكەی عەبدولمەهدی هەڵبژارد".\nئه‌میر كینانی راشیگه‌یاند، "مەسعود بارزانی بەریفراندۆم‌و راگەیاندنی سەربەخۆیی زیادەڕەوی كردو ئەمریكاش پشتی تێكرد، پاشان ئێران گرتییە خۆی، بارزانی بەئێرانییەكانی وت، لەگەڵتاندا رێكدەكەوم بەمەرجێك هەمو دەستكەوت‌و ئیمتیازاتەكانم بۆ بگەڕێننەوە بۆئەوەی گەلی كورد قایل بكەم كە پاڵەوان بوم لەپرۆژەكەمەدا".\nسه‌عد پيره له‌سه‌ر ئه‌نجامدانى كۆنگره و كۆنفرانسى مه‌ڵبه‌نده‌كات زانيارى ده‌دات\nناوه‌ڕۆكی كۆبونه‌وه‌كه‌ی سەرۆك كۆمار و نەتەوە یەگرتووەكان ئاشكرا كرا\nوەزیرێكی حكومەتی هەرێم لە دادگا سكاڵای تۆماركرد\nبه‌ڕێوه‌به‌رایه‌تی گشتی كاره‌بای سلێمانی له‌سه‌ر كه‌مبوونه‌وه‌ی كاره‌بای نیشتمانی روونكردنه‌وه ده‌دات\nبه‌ڕێوه‌به‌رى ئێن ئارتى ده‌ست گير كرا\nزیاتر لە ۲۰ ڕۆژە ئاسایشی پارتی باوك‌و كوڕێكی دەستگیركردوە\nزانيارى گرنگ له‌باره‌ى كه‌ش و هه‌واوه


:: PM:04:08:06/01/2020 \nدواى ئه‌وه‌ى خه‌ڵكى عێراق سێزده ساڵ به‌ده‌ست گه‌مارۆى ئابوورییه‌وه ناڵاندوویانه و تا ئێسته‌یش شوێنه‌وارى ئه‌و گه‌مارۆیه به‌سه‌ر عێراقه‌وه ماوه، بۆیه كاتێك دۆناڵد تره‌مپى سه‌رۆكى ویلایه‌ته یه‌كگرتووه‌كانى ئه‌مه‌ریكا هه‌ڕه‌شه‌ى سزادانى عێراق ده‌كات، خه‌ڵكه‌كه‌ى زیاتر له هه‌ر كه‌سێك له مه‌ینه‌تى ئه‌و سزایانه تێ ده‌گه‌ن.\nتره‌مپ كه هه‌ڕه‌شه‌ى سزادانى عێراق ده‌كات، ئامۆژگاری ودرۆ ویلسیۆن جێبه‌جێ ده‌كات، كه ئه‌م پیاوه بیست و هه‌شته‌مین سه‌رۆكى ویلایه‌ته یه‌كگرتووه‌كانى ئه‌مه‌ریكا بوو له نێوان 1913 تا ساڵى 1921 دا. ویلسۆن ئه‌و كاته‌ى سه‌رۆك بووه گوتوویه‌تى "نه‌خێر بۆ جه‌نگ به‌ڵكو شتێكى تر كه زۆر له جه‌نگ ترسناكتره، ئه‌ویش چاره‌سه‌رى ئاشتیانه‌ى ئابوورییه كه بێده‌نگ و كوشنده‌یه، پێویستمان به هێز نییه، به‌ڵكو گه‌مارۆ شوێنگره‌وه‌ى جه‌نگه".\nگه‌مارۆى ئابوورى.. عێراقییه‌كان به چاكى له هه‌ڕه‌شه‌ى تره‌مپ ده‌گه‌ن\nدواى ئه‌م مێژووه ئه‌مه‌ریكا به درێژایى سه‌ده‌ى بیسته‌م و ئێسته‌یشى له‌گه‌ڵ دابێت. سزادانى ئابوورى و گه‌مارۆى ئابوورى له دژى وڵاتان به‌كارهێناوه، یه‌كێكیش له‌و وڵاتانه عێراقه. كه سزاكانى كاریگه‌رییه‌كى زۆر نه‌رێنێ به‌سه‌ر ئابوورى و سیاسه‌ت و ته‌نانه‌ت كۆمه‌ڵگه‌ى عێراقیشه‌وه هه‌بووه.\nشه‌وى رابردوو دواى ئه‌وه‌ى عێراق بڕیارى ده‌ركردنى هێزه بیانییه‌كانى دا، دۆناڵد تره‌مپى سه‌رۆكى ئه‌مه‌ریكا گوتى "سزایه‌كى ئه‌وتۆیان به‌سه‌ر ده‌سه‌پێنین كه پێشتر هاوشێوه‌یان نه‌بینیوه، ده‌بێت سزاكانى سه‌ر ئێران به‌چاوى سزاكانى ئه‌وان شتێكى زۆر بچووك بێت".\nتره‌مپ جارێ سزاكانى دیارى نه‌كردووه، به‌ڵام گوتوویه‌تى ده‌بێت خه‌رجى بنكه‌ى ئاسمانى بده‌نه‌وه، تره‌مپ ده‌ڵێ "ئه‌و بنكه‌یه به ملیاران دۆلارى تێچووه، ئه‌مه ماوه‌یه‌كى زۆر به‌ر له هاتنى من بووه، ئێمه ناڕۆین ته‌نیا ئه‌و كاته نه‌بێت خه‌رجییه‌كانمان بده‌نه‌وه".\nئه‌گه‌ر ئه‌و سیاسه‌تمه‌دارانه‌ى عێراق كه ئێسته به پرسه‌كه‌ى سوله‌یمانییه‌وه سه‌رقاڵن، له هه‌ڕه‌شه‌كانى تره‌مپ نه‌گه‌ن، ئه‌وا خه‌ڵكى عێراق ته‌واو له‌و سزایانه تێده‌گات، چونكه نزیكه‌ى 30 ساڵه باجى گه‌مارۆیه‌كى ئابوورى ده‌دات كه به فه‌رمانى ئه‌مه‌ریكا و به بڕیارى ئه‌نجوومه‌نى ئاسایش خرابووه سه‌ر عێراق.\nته‌نیا قه‌ده‌غه‌كردنى ناردنى نه‌وت ئابوورى عێراق كاوڵ ده‌دات\nدواى داگیركردنى كوێت له لایه‌ن عێراقه‌وه له مانگى ئابى ساڵى 1990 له شه‌شى هه‌مان مانگ سزاى ئابوورى به‌سه‌ر عێراق سه‌پێندرا، بۆ ئه‌وه‌ى هێزه‌كانى عێراق ناچار بكرێن له كوێت بكشێته‌وه، به‌ڵام دواتر هه‌رچه‌نده عێراق كشایه‌وه، كه‌چى سزاكان له ته‌واوى نۆهه‌ده‌كانى سه‌ده‌ى رابردوو به‌رده‌وام بوو، ته‌نانه‌ت تا رووخانى رژێمى سه‌دام عێراق له‌ژێر بارى قورسى ئه‌و سزایانه‌وه بوو.\nگه‌مارۆى ئابوورى سه‌ر عێراق بووه هۆى له‌ناوبردنى تواناى به‌رهه‌مهێنانى عێراق و كاوڵكردنى ژێرخانى ئابوورى، به‌گوێره‌ى راپۆرتێك كه پێشتر له ماڵپه‌رى كه‌ناڵى جه‌زیره بڵاوكراوه‌ته‌وه، ئاستى هه‌ڵاوسان له عێراق له ساڵى 1994 گه‌یشتووه 24000% كه ئه‌مه‌یش ئاستێكى كوشنده‌یه.\nئه‌گه‌ر به‌شێوه‌یه‌كى تر سه‌یرى سزاكان بكه‌ین له زمانى تره‌مپه‌وه، ئه‌وا ده‌بێت بیر له‌و سزایانه بكه‌ینه‌وه كه ئه‌مه‌ریكا له‌سه‌ر ئێرانى سه‌پاندووه. له‌وانه له ساڵى 2018 دواى كشانه‌وه له رێككه‌وتنى ئه‌تۆمى ئه‌مه‌ریكا سه‌ره‌تا كۆمه‌ڵێك سزاى به‌سه‌ر كه‌رتى ئابوورى و دارایى ئێران سه‌پاند، قۆناغى دووه‌مى سزاكان له مانگى تشرینى دووه‌م بوو، كاتێك ئه‌مه‌ریكا سزاى به‌سه‌ر كه‌رتى وزه‌ى ئێران سه‌پاند، به ئامانجى ئه‌وه‌ى هه‌نارده‌ى نه‌وتى ئێران بگه‌ینێ به خاڵى سفڕ.\nئه‌و سزایانه زۆر گه‌وره‌ن و كاریگه‌رییه‌كى زۆر كوشنده‌یان به‌سه‌ر ئابوورى ئێرانه‌وه هه‌بووه، كه‌چى تره‌مپ ده‌ڵێ ده‌بێت ئه‌وانه له چاو عێراقه‌وه زۆر بچووك بن.\nله سه‌ر ئاستى نێوده‌وڵه‌تى تا ئێسته كاردانه‌وه‌یه‌كى ئه‌وتۆ سه‌باره‌ت به هه‌ڕه‌شه‌كانى تره‌مپ نییه، ته‌نیا ئه‌وه نه‌بێت وه‌زیرى ده‌ره‌وه‌ى ئه‌ڵمانیا راى گه‌یاندووه كه ئه‌م جۆره هه‌ڕه‌شانه به‌چاره‌سه‌ر نازانرێت بۆ ته‌نگژه‌كه و چینیش نیگه‌رانى خۆى ده‌ربڕیوه.\nبه‌گوێره‌ى لێكدانه‌وه‌ى چاودێرانى سیاسى ئه‌گه‌ر ته‌نیا سزاكانى هاوشێوه‌ى ئێران به‌سه‌ر عێراق بسه‌پێنرێت ئه‌وا كاریگه‌رى ده‌بێت، له‌وانه ئه‌گه‌رهاتوو ته‌نیا هه‌نارده‌ى نه‌وتى عێراق ئاسته‌نگى بۆ دابنرێت ئه‌وا بارودۆخى ئابوورى عێراق وێران ده‌بێت، چونكه عێراق زیاتر له 90% بودجه‌كه‌ى به نه‌وت دابین ده‌كات.\nنووسه‌رى به‌ناوبانگى سعوودى عه‌بدولره‌حمان راشد ئه‌مڕۆ له وتارێكدا كه له رۆژنامه‌ى شه‌رق ئه‌وسه‌ت بڵاوكراوه‌ته‌وه، باس له زیانه‌كانى ئه‌و سزایانه ده‌كات و ده‌ڵێ دواى داگیركردنى كوێت له‌لایه‌ن عێراقه‌وه و سزادانى رژێمى سه‌دام، ئێسته عێراق رۆژانه چوار ملیۆن به‌رمیل نه‌وت هه‌نارده ده‌كات و ئاسانكارى زۆریشى بۆ ده‌كرێت، ئه‌گه‌رهاتوو سزاكان بسه‌پێندرێت ئه‌وا جارێكى تر عێراق ده‌بێته وڵاتێكى گه‌مارۆدراوى هه‌ژار، ئاژاوه‌ى تێدا به‌رپا ده‌بێت، ئه‌مه‌یش له ئه‌نجامى ئه‌وه‌ى له ریزى ئێران وه‌ستاوه و رووبه‌ڕووى واشنتن ده‌بێته‌وه.\nراشد پێیوایه ده‌بێت عێراقییه‌كان كار بۆ خۆیان بكه‌ن و رۆڵى ئه‌رێنى له نێوان هه‌ر دوو لا بگێڕن، نه‌وه‌ك ته‌نیا متمانه به ئێران بكه‌ن چونكه ئه‌و كاته‌ى پێوه‌ندییه‌كانیان به‌هۆى ئێرانه‌وه له ده‌ست ده‌ده‌ن ده‌بینن، ئێران دانوستاندن له‌گه‌ڵ ئه‌مه‌ریكا ده‌كات بۆ ئه‌وه‌ى سزاكانى سه‌رى لابدات.\nئه‌م بابه‌ته 15987 جار خوێنراوه‌ته‌وه


ڕێژیم هەواڵی درۆ لەسەر کوژراوەکانی بۆکان بڵاو دەکاتەوە\n13:17 - 19 پووشپەڕ 2718\nکوردستان میدیا: سەبارەت بە تێکهەڵچوونەکانی چەند ڕۆژی ڕابردووی هێزی پێشمەرگەی کوردستان و سپای پاسداران، هەواڵدەرییەکانی سەر بە ڕێژیم هەواڵی درۆ لەسەر کووژراوەکانیان بڵاو دەکەنەوە.\nبەمەبەستی ورەبەخشین بە چەکدارە زراوچووەکانیان و شاردنەوەی ڕاستییەکان، هەواڵدەرییەکانی سەر بە رێژیم لەوانەش کاناڵی "زریان" دەنگی بۆکان، لە هەواڵێکدا ڕووداوی چەند ڕۆژ پێشی بۆکانیان چەواشە کردووە کە تێیدا چەندین ئەندامی سپای پاسداران و چڵکاوخۆری سەر بە ڕێژیم لەلایەن پێشمەرگەکانی کوردستانەوە کوژران و بریندار بوون.\nلەم چەواشەکارییەدا کە بووەتە جێگەی گاڵتە و پێکەنینی خەڵک، بەتایبەت لەو ناوچەیە کە تێکهەڵچوونەکە هاتبووە ئاراوە، هاتووە: ئەم پاسدارانە لە کاتی گەشت لێدان تووشی ڕوداوی هاتوچۆ بوون و بە ئەسپایی بریندار بوون!\nلەلایەکی دیکەشەوە یەکێکی دیکە لە ماڵپەڕەکانی سەر بە ڕێژیم کە ڕاستەوخۆ لەلایەن وەزارەتی ئیتلاعاتەوە چاودێری دەکرێت، لە هەواڵێکی چەواشەدا ڕایگەیاندووە کە سپای پاسداران پێشمەرگەیەکی حیزبی دێموکراتی شەهید کردووە کە ئەم هەواڵە بە تەواوی دوورە لە ڕاستی.\nفەرماندەیی هێزی پێشمەرگەی کوردستان چەند ڕۆژ پێش ڕایگەیاند: ڕێکەوتی ١٦ی پووشپەڕی ١٣٩٧ی هەتاوی، لە دەوروبەری گوندی کۆکە لە ناوچەی پیرمحەممەدی بۆکان، شەڕێکی قورس لە نێوان هێزی پێشمەرگەی کوردستان و چەکدارانی سپای پاسدارانی ڕێژیم ڕووی دا که زیاتر لە یەک کاتژمێری خایاند و تێیدا ٤ کەس لە ئەندامانی سپای پاسدارانی رێژیم کوژران و بریندار بوون.


سەقز.. ژنێكی تەمەن 22 ساڵ خۆی كوشت – زاگرۆس پۆست\nماڵەوە / کوردستان / سەقز.. ژنێكی تەمەن 22 ساڵ خۆی كوشت\nچوار شه‌ممه 24 شوبات 2016\tکوردستان, کۆمەڵایەتی, هەواڵ 147 جار خوێنراوه‌ته‌وه\nبەپێی هەواڵێكی “ساكاپرێس” كاتژمێر 4ی سەرلەبەیانی ئەمرۆ چوارشەممە نەخۆشخانەی فریاكەتن ئاگادار كرانەوە كە ژنێك لە خۆی كوشتووە، پاش گەیشتنی ئورژانس، تەرمی بێ گیانی ئەو ژنە دەدۆزنەوە‌و رەوانەی ساردخانەی دەكەن.\nخاتوو (ب. م) تەمەن 22 ساڵ خاوەنی منداڵێكە‌و تا ئێستا هۆكاری خۆكوشتنەكەی ئاشكرا نەبووە.


هۆكاری نه‌كردنه‌وه‌ی سایلۆحكومییه‌كان به‌رووی جوتیاران روونده‌كرێته‌وه\nماوه‌ی نزیكه‌ی دوومانگه پڕ‌ۆسه‌ی وه‌رگرتنی گه‌نمی جوتیاران له‌لایه‌ن حكومه‌تی فیدراڵه‌وه له‌ناوه‌ڕ‌است و باشوری عیراق ده‌ستی پێكردووه، كه‌چی تاكو ئێستا سایلۆحكومیه‌كان به‌رووی جوتیارانی كوردستان نه‌كراوه‌ته‌وه‌و به‌رێوه‌به‌ری گشتی بازرگانی هه‌رێمیش هۆكاره‌كه‌كه‌ی روونده‌كاته‌وه.\nنه‌وزارد كامیل به‌رێوه‌به‌ری گشتی بازرگانی له‌وه‌زاره‌تی بازرگانی و پیشه‌سازی حكومه‌تی هه‌رێمی كوردستان تایبه‌ت به PUKmedia ی راگه‌یاند: ئه‌گه‌رچی پڕ‌ۆسه‌ی وه‌رگرتنی گه‌نمی جوتیاران ماوه‌ی نزیكه‌ی دوومانگه له شاره‌كانی ناوه‌ڕ‌واست و باشور له‌لایه‌ن حكومه‌تی عیراقی فیدراڵه‌وه ده‌ست پێكردووه و به‌ره‌و كۆتایی ده‌چێت، كه‌چی تاكو ئێستا ئه‌و پڕ‌ۆسه‌یه پارێزگاكانی هه‌رێمی كوردستانی نه‌گرتۆته‌وه.\nوتیشی: هۆكاری دواكه‌وتن له وه‌رگرتنی گه‌نمی جوتیاران كوردستان بۆ ئه‌وه ده‌گه‌رێته‌وه كه تا بڕ‌ی وه‌رگرتنی گه‌نمی جوتیارانی كوردستان دیارینه‌كرێت ناتواندرێ سایلۆحكومییه‌كان بكرێته‌وه، ئه‌و دواكه‌وتنه‌ش ساڵانه له‌لایه‌ن به‌غدا و وه‌زاره‌تی بازرگانی عیراقی فیدراڵ دووباره ده‌بێته‌وه.\nراشیگه‌یاند: دواكه‌وتنی پڕ‌ۆسه‌ی وه‌رگرتنی گه‌نم جوتیارانی كوردستان كاریگه‌ری له‌سه‌ر كه‌مبونه‌وه‌ی گه‌نم هه‌یه له‌ناوخۆ، به‌و پێیه‌ی به‌شێك له جوتیاران به‌هۆی نه‌كردنه‌وه‌ی سایلۆكانی كوردستان به‌رهه‌مه‌كانیان بۆسایلۆی شاره‌كانی دیكه‌ی عیراق ده‌به‌ن.\nله‌باره‌ی گۆڕ‌انكاری له رێژه‌ی وه‌رگرتنی گه‌نمی جوتیارانی كوردستان نه‌وزاد كامیل وتی: له ساڵی رابردوو 390هه‌زار ته‌ن گه‌نم له‌جونیارانی كوردستان وه‌رگیراوه، بۆئه‌مساڵیش داوامان كردووه ئه‌و بڕ‌ه بۆ 690هه‌زار ته‌ن زیادبكرێت، چونكه به گوێره‌ی ژماره‌ی دانیشتوان پێویستمان به‌و بڕ‌ه‌گه‌نمه هه‌یه تاكو له‌رێگای ئاشه‌كانه‌وه بكرێت به ئارد‌و به‌سه‌ر هاوڵاتیان دابه‌شبكرێت.\nPUKmedia ته‌ها عه‌بدوڵڵا - هه‌ولێر


خوشکێکی سێوان قادر زانیاریی نوێ لە بارەی کەیسەکەوە ئاشکرا دەکات – RojNews.News\nخوشکێکی سێوان قادر زانیاریی نوێ لە بارەی کەیسەکەوە ئاشکرا دەکات\n27/02/2020 - 8:45:09 pm\nدووشەممە, 25 نوف 2019 – 15:01 ڕۆژنیوز ـ سلێمانی\nپێشنیوەڕۆی ئەمڕۆ دووەمین دادگایی کەیسی سێوان قادر و سێ منداڵەکەی، لە دادگای شاری سلێمانی بەڕێوەچوو.\nلە سەرەتای بەڕێوەچوونی دووەمین دانیشتنی دادگاییەکەدا وتەی سکاڵاکاران و چەند ئەندامێکی بنەماڵەکەی وەرگیرا، کە یەکێک لە خوشکەکانی سێوان بەناوی ڕووناک قادر، لەلایەن دادوەرەوە وتەی لێوەرگیرا.\nڕووناک قادر، کە لە دوای ڕووداوەکەی سووتانی سێوان و منداڵەکانی، لە نەخۆشخانەی سووتاوی سلێمانی لەگەڵ خوشکەکەی ماوەتەوە، زانیاری نوێی لە بارەی کەیسی خوشکەکەیەوە ئاشکرا کرد و ڕایگەیاند “دوای ڕۆژێک مانەوە له نەخۆشخانە، دایک و خوشک و دووبرای دیار مەجید (تۆمەتبار و هاوسەری سێوان)، لەگەڵ یەکێک لە مەلاکانی چەمچەماڵ کە ناوی نازانم و جلی کوردی لەبەردابوو تەمەنێکی مامناوەندی هەبوو، سەردانی سێوانیان لە نەخۆشخانەی سووتاوی کرد و داوایان لە من و سێوان کرد کە سێوان سوێند بخوات بە قورئان کە هاوسەرەکەی وای بەسەرهێناوە”.\nوتیشی: سێوان لە وەڵامدا پێی وتن “بەڵێ هاوسەرەکەی ئەو کارەی کردووە و ئەگەر بڕواش ناکەن بڕۆن لە دارینی کوڕم بپرسن تا ڕاستییەکانیش لەوەوە ببیستن” ئەوەش لە کاتێکدابوو کە سێوان ئاگادار نەبوو کە هەر سێ منداڵەکەی گیانیان لە دەستداوە.\nزانیارییەکانی ئەو خوشکەی سێوان لە کاتێکدایە کە پێشترهیچ کەسێک ئاگادار نەبوو کە مەلا یاخود کەسایەتییەکی ئایینی لە نەخۆشخانە سەردانی سێوانی کردووە و سوێندخواردنی لێوەرگرتووە، هەر بۆیە سەرۆکی دادگا قادر سەعید، بە ڕووناک و براکەی ڕاگەیاند کە دەبێت بە دوای ئەو مەلایە بگەڕێن کە هاتووە سوێندی سێوانیداوە، لە درێژەیی دادگایی کردنەکەشدا لە سەرجەم خوشکەکانی دیکەی سێوان وتە وەرگیراو دانیشتنەکەش دواخرا بۆ سێشەمەی داهاتوو.\nدوای هاتنە دەرەوەیان لە دادگا کەسوکاری سێوان لە بەردەم دادگا کۆنگرەیەکی ڕۆژنامەنووسیان ئەنجامدا و باسیان لەوەکرد کە دادگاییەکە باش بەڕێوەچووە و داواشیان کرد کە دادگا بە دادپەروەرانە بڕیار لە سەر کەیسی سێوان و منداڵەکانی بدات.\nدواتر تارا حسێن، چالاکوانی بواری مافەکانی ژنان و ئەندامی تەڤگەری ئازادی، وتی: هیوادارین بنەماڵەکان لە کاتی بەدواداچوونی کەیسەکاندا هاوکاربن و داواش لە پارێزەران دەکەین کە پارێزەری راستەقینە بن و دەبێت ئەخلاق بگەڕێنینەوە بۆ یاسا و دادگا تا بتوانێت ڕۆڵی یەکلاکەرەوە ببینێت.\nدانیشتنی کەیسی سێوان قادر لە دادگای سلێمانی، بەهەمانشێوەی دانیشتنی یەکەم کە ١٧ی ئەم مانگە بەڕێوەچوو جگە لە کەسوکاری سێوان، بە بەشداری چالاکوانانی ژن و ڕێکخراوەکانی ژن و ڕۆژنامەنووسان بەڕێوەچوو.\nڕۆژی ١٦-١٢-٢٠١٨، له گه‌ڕه‌كی ئاسوده‌ی شارۆچكه‌ی چه‌مچه‌ماڵ-ی سەر بە پارێزگای سلێمانی، دایكێكی تەمەن ٢٣ ساڵ بەناوی سێوان قادر و هەر سێ منداڵەکەی بەناوەکانی لارین دیار، ته‌مه‌ن دوو ساڵ و دارین دیار ته‌مه‌ن پێنج ساڵ و ده‌رون دیار ته‌مه‌ن یه‌ك ساڵ، لە ماڵەکەی خۆیاندا سوتان و به‌هۆی ڕووداوه‌كه‌وه هه‌رسێ منداڵه‌كە ڕاستەوخۆ گیانیان له‌ده‌ستدا و دایکەکەش بەڕێژەی ٩٠٪ سوتا و ڕەوانەی نەخۆشخانەی فریاکەوتنی سوتاویی لە سلێمانی کرا، به‌هۆی سه‌ختی برینه‌که‌یه‌وه سێوان به‌ره‌به‌یانی ڕۆژی ٢٤-١٢-٢٠١٨ له نه‌خۆشخانه گیانی له‌ده‌ستدا، دواتر هاوسەرەکەی بە ئەنجامدەری ئەم تاوانە تۆمەتبارکرا.\nتاڵەبانی: گفتوگۆکانمان لەگەڵ بەغدا جدییە\nبەڕێوبەری کشتوکاڵی خانەقین دەستگیر کرا


هۆشیار عەبدوڵا: فەرمون ئەگەر داهاتتان 1 ترلێۆن و 20 بیست ملیار دینارە، موچەی خەڵک بدەن\nپەرلەمانتاری گۆڕان، هۆشیار عەبدوڵا وەڵامی حکومەت دەداتەوە دەڵێت" فەرمون ئەگەر کۆی گشتی داهاتتان زیاترە لە یەک ترلێۆن و بیست ملیار دینار و ئیعتراف ئەکەن ئەی کوا ؟ موچەی خەڵک بدەن ئەگەر وایە کێ دەستی گرتون؟".\nلە لێدوانێک بۆ سپی کە وەڵامی حکومەتی هەرێم دەداتەوە، هۆشیار عەبدوڵا پەرلەمانتاری گۆڕان دەڵێت" دوا ڕونکردنەوەی حکومەتی هەرێم لە دژی ئێمە تەنها و تەنها بۆ ئەوەیە پاساو بۆ بەردەوامی فرۆشتنی نەوتی ڕاستەوخۆ بدۆزنەوە و لەڕێگەی سۆمۆوە نەیفرۆشن ، هەمو ئەو شینەیان بۆ ئەوەیە بە ناوی قەرزی کۆمپانیاکان و قەرزی وەهمی ئەو پارەیەی گوایە پێشتر وەریان گرتوە داهاتی نەوت دیزە بە دەرخۆنە بکەن".\nهەروەها ناوبراو دەڵێت "ئێمە باش دەزانین بەو پارەی لە بەرامبەر ٥٥۰ هەزار بەرمیلەکەی سۆمۆوە لە بەغداوە دێت کاتێک ئیلتیزامتان کرد لەگەڵ داهاتی ڕاستەقینەی ناوخۆ و گومرگەکان و زیادەی نەوت زۆر لە بەشی موچە زیاتر دەکات".\nپەرلەمانتارەکەی گۆڕان دەشڵێت "پاشان ئەی دوساڵ نیە ئێوە ڕاستەوخۆ دەیفرۆشن و موچە نادەن ئێستا باسی ڕاستەوخۆ فرۆشتنی چی دەکەن ، تاکەی خۆڵدەکەنە چاوی خەڵکەوەوە و تاکەی دەست لەم ناشەفافیەت و دیزەبەدەرخۆنەکردنەی داهاتی خەڵکی کوردستان هەڵناگرن ؟!".\nئه‌م بابه‌ته 2049 جار خوێنراوه‌ته‌وه\nبودجەی عێراق ٢٠١٧


%75ی دەرمان لە عێراق پشكنینی بۆ نەكراوە\nرێژەی 75%ی دەرمانی كەرتی تایبەت لە عێراق بە كوالیتی كۆنترۆڵدا تێنەپەڕیوە‌و پێش بەكارهێنانی پشكنینی بۆ نەكراوە، ئەمە بەپێی دانپێدانانی وەزیری تەندروستی عێراق.\nبەهای بەكاربردنی دەرمان لە ساڵێكدا لە عێراق دەگاتە (3 ملیار‌و 300 ملیۆن) دۆلار، پیشەسازی دەرمان یەكێكە لە پیشەسازییە ستراتیژییەكان‌و پاڵپشتیكاری ئابوری وڵات، لە عێراق هەندێك كارگە هەن كە دەرمان بەرهەمدەهێنن، ئەم كارگانە ئەو جۆرە دەرمانانە بەرهەم دەهێنن كە بەبێ گەڕانەوە بۆ داهێنەرەكانیان دەتوانن لە بازاردا بیفرۆشن، واتە ماوەی یاسایی خاوەندارێتی داهێنان بۆ داهێنەرەكانیان تەواوە بووە كە 12 ساڵە.\nخەرجی هەر تاكێك بۆ كڕینی دەرمان\nبەهای تێكڕای بەكاربردنی دەرمان لە ساڵێكدا بۆ هەر تاكێكی عێراقی دەگاتە (94) دۆلار.\nبەر لە ساڵی 2003و روخانی رژێمی پێشووی عێراق، وەزارەتی تەندروستی بەرپرس بوو لە هاوردەكردنی دەرمان لە دەرەوە، بەڵام لەدوای 2003وە رێگە بە كۆمپانیا تایبەتەكان‌و نوسینگە زانستییەكانیش درا دەرمان هاوردە بكەن.\nئێستا (13 هەزارو 45) جۆر دەرمان لە وەزارەتی تەندروستی عێراق تۆماركراون، لەم رێژەیە (382) جۆریان دروستكراوی ناوخۆین، واتە رێژەی 28.4%ی كۆی دەرمان لە عێراق لەناوخۆی وڵاتدا دروستدەكرێت، لەبەرامبەردا (963) جۆر دەرمان لە دەرەوە هاوردە دەكرێت، واتە 71.6%ی كۆی دەرمان لە عێراق هاوردەكراوە.\nزیانەكانی دەرمانی ساختە\n• مردنی نەخۆش\n• دوچاربوون بە نەخۆشی درێژخایەن\n• كاریگەری دەرونی\nبۆچی پشكنین بۆ دەرمان ناكرێت؟\n• بوونی ژمارەیەكی زۆر لە كارگەی دروستكردنی دەرمان لە ناوخۆی وڵات\n• كۆنترۆڵنەكردنی پرۆسەی تۆماركردنی دەرمان‌و كۆمپانیاكانی دەرمان\n• بوونی گیروگرفت لە كۆنترۆڵكردنی سنورو هاوردەكردنی دەرمان\n• بوونی گرفت لە سیستم‌و یاساو رێوشوێن‌و رێنماییەكان لەڕووی یاسادانان‌و جێبەجێكردنەوە\n• نەبوونی توانای پشكنینی هاوتایی بایۆلۆژی بۆ هەموو دەرمانەكان\nبەپێی زانیارییەكان، كارگە ناوخۆییەكانی عێراق تەنیا رێژەی 7%ی پێداویستی ناوخۆیی دەرمان پڕدەكەنەوە، ئەمە لەكاتێكدایە لە وڵاتێكی وەكو ئێران، بەرهەمهێنانی ناوخۆیی رێژەی 97%ی پێداویستی ناوخۆ پڕدەكاتەوە، لە ئوردن 70%ی پێداویستی دەرمان لە ناوخۆ بەرهەم دەهێنرێت، لە میسر‌و سوریا 93%ی دەرمان بەرهەمی ناوخۆییە.\nسەرچاوەی زانیارییەكان: سۆمەریەنیوز


خودا ئێمە‌ی دروست كردووە و پاشان خۆی لێمان شاردۆتە‌وە و نایبینین ، ئەگە‌ر بڕواشی پێ نەكەین بۆ هە‌تا هە‌تایە دە‌مانسوتێنێ ؟: ماڵپەڕی وەڵامەکان\nوه‌ڵامى گومانه‌كانخودا ئێمە‌ی دروست كردووە و پاشان خۆی لێمان شاردۆتە‌وە و نایبینین ، ئەگە‌ر بڕواشی پێ نەكەین بۆ هە‌تا هە‌تایە دە‌مانسوتێنێ ؟\nچۆن وەڵامى ئەم گومانە دەدەنەوە :\nخودا ئێمەی دروست كردووە و پاشان خۆی لێمان شاردۆتەوە و نایبینین ، ئەگەر بڕواشی پێ نەكەین بۆ هەتا هەتایە دەمانسوتێنێ ؟\nبەناوی خوای بەخشندە و میهرەبان ، خوای هەموو جیهانیان ـ بە جنۆكە و مرۆڤ و هەموو دروستكراوەكانی ـ ، صەڵات و سەلامیش لەسەر پێغەمبەری میهرەبانی و نیردراو بە ڕەحمەت بۆ هەموو جیهان ... پاشان دەڵێم :\nئەمە جۆرە ووتە و گومانانەی كە هەندێك جار لە خەڵكانێكەوە دەبیسترێن ، بێگومان نیشانەی ئیفلاسی عەقڵی و لۆژیكی و زانستی و ئاینی و ... هتدیە !!!\nئەگەر بووترێت : بۆچی ئیفلاسە لە هەموو ئەوانەدا ؟!\nئەوا لە وەڵامدا دەوترێت : ئیفلاسی عەقڵی و لۆژیكی و زانستی لەوەدایە كە : زۆرێك لەوانەی كە مرۆڤ بڕاوی پێهێناوون لە دروستراوەكانی گەردوون لە نزیكن لەمرۆڤەوە ـ نەك سەبارەت بە دروستكار و بەدیهێنەر ـ ... هەر پێویستی بە بینین نەبووە ، بەڵكو هەر بیریشی لێنەكراوەتەوە ، بەڵام بەشوێنەوار و كاریگەریان لە ژیانی ڕۆژانەیدا ، وای لێكردووە باوەڕیان پێبهێنێت ، و دان بە بوونیان بنێت ، لەوانەش : ئەلكترۆن و نیوترون و وخولگەكانیان و كێشكردنی زەوی و ڕووح و هزر ( عەقڵ) و سەدان شتی تر، ئەگەر نەڵێین هەزارانی تر .... كەچی مرۆڤ بەهۆی كاریگەریان لە ژیانی ڕۆژانەیدا بڕوای پێهێناوون ، و دانیان پێدا دەنات ، و نكوڵیان لێناكات ... كەچی لاف لێدەرانی : ( عەقڵ !! و لۆژیك !!! و زانست !!! ) دێن پرسیاری لەم جۆرە دەخەنەڕوو ، كە گێڕانەوە بەسە و پێویستی بەوەڵام دانەوە نابێت ، و لەولاشەوە نیشانەی ئیفلاسی خاوەنەكەیەتی لە هەموو ئەو بوارانەدا !!!!!\nئەمە ئەگەر بۆ دروستكراو و بەدیهێنراوەكان وابێت ، ئەی دەبێت ئەم پرسیارە چەند مایەی ئیفلاس بێت ئەگەر بەرامبەر بە پەروەردگار و بەدیهێنەر و خالقی دروستكراوەكان بكرێت ؟!!!! ئەمە لەلایەكەوە .\nلەلایەكی ترەوە : خوای پەروەردگار ئەوەندە ڕێگەی بۆ مرۆڤ ئاسان كردووە بۆ باوەڕپێهێنان ، هەر پێویست بە بینی خودا پەروەردگار نیە ... .\nئەوەتە فیترەتی پێ بەخشیووین ـ ئەگەر ژەنگی بێباوەڕی و كوفر سەری نەگرتبێت ـ بەهۆیەوە مرۆڤ دەتوانێت پەروەردگاری خۆی بدۆزێتەوە ، ئەوەتە خوای پەروەردگار دەفەرموێت :\nخوای پەروەردگار سەبارەت بە بەڵگەی فیترەت فەرموویەتی :[ وَإِذْ أَخَذَ رَبُّكَ مِنْ بَنِي آدَمَ مِنْ ظُهُورِهِمْ ذُرِّيَّتَهُمْ وَأَشْهَدَهُمْ عَلَى أَنْفُسِهِمْ أَلَسْتُ بِرَبِّكُمْ قَالُوا بَلَى شَهِدْنَا أَنْ تَقُولُوا يَوْمَ الْقِيَامَةِ إِنَّا كُنَّا عَنْ هَذَا غَافِلِينَ ] ( الأعراف : 172 ) ، ئەم ئایەتەش ئەوە دووپات دەكاتەوە كە خوای پەروەردگار دروستكراوەكانی بۆ ناسین ویەكتاپەرستی خۆی هیدایەت داوە ، و پێی فەرموون كە ئەو پەروەردگاری ئەوانە .\nوە هەر لەم بارەیەوە فەرموویەتی : [ فَأَقِمْ وَجْهَكَ لِلدِّينِ حَنِيفًا فِطْرَتَ اللَّهِ الَّتِي فَطَرَ النَّاسَ عَلَيْهَا لَا تَبْدِيلَ لِخَلْقِ اللَّهِ ذَلِكَ الدِّينُ الْقَيِّمُ وَلَكِنَّ أَكْثَرَ النَّاسِ لَا يَعْلَمُونَ ] ( الروم : 30 ) ، واتە : ئەم ئایەتە ئەوە ڕوون دەكاتەوە كە خوای پەروەردگار خەڵكی لەسەر ئەوە ڕێنمووی كردووە كە هەر لە فیتڕەتیاندا دان بنێن بەبوونی ئەو تاك وتەنهایی ، بۆیە دەبینین زۆرینەی خەڵك لەسەر ئەوەن كە دان دەنێن بەبوونی بەدیهێنەریان بەشێوەیەكی ئاسایی وبەڵگە نەوویستی ، چونكە پێویستی مرۆڤەكان بۆ خوای پەروەردگار گەورەترە لە شتانی تر ، چونكە هەر ئەو كە چاكەكانیان تووش دەكات وخراپەكانیان لێ دوور دەكاتەوە ... هتد .\nوە پەیامبەری خوداش ﷺ ئاماژەی بەم بەڵگەیە كردووە لە چەندەها ووتەیدا ، لەوانەش : " كُلُّ مَوْلُودٍ يُولَد على الْفطْرةِ ، فأَبَوَاهُ يُهَوِّدَانِهِ أَوْ يُنَصّرَانِهِ أوْ يُمَجِّسَانِهِ " ( رواه البخاري ومسلم ) ، واتە : هەموو لەدایك بوویەك لەسەر فیترەت لە دایك دەبێت ، بەڵام دایك وباوكی دەیكەن بە جولەكە یان بە گاور یان بە ئاگرپەرست .\nكەواتە مرۆڤە فیترەت تەندروستەكان بە فیترەتی خۆیان باوەڕیان بە بوونی ( الله ) هەیە ، كەچی دەبینیت هەندێك كەسانی ساویلكە لە فیترەتی خۆیان لادەدەن ، و نكوڵی لەو ڕاستیە چەسپاوەی ناخیان دەكەن !!!\nوە هەر خوای پەروەردگار عەقڵیشی بە مرۆڤەكان بەخشیون ـ ئەگەر تەندروستانە بەكاری بهێنن ، و پەكی نەخەن و خۆیان نەبەنە ڕیزی .... ـ و بەهۆیەوە دەتوانن خوای پەروەردگار بدۆزنەوە كە تەنها و دانا و زانا و كاربەجێی و پەروەردگارە ، و .... هتد ، هەموو ئەوەش لە ڕوانیمان بۆ دروستكراوەكانی ، هەر لە خۆمانەوە دەستی پێبكەین ، تاكو بچوكترین دروستكراوی ئەم گەردوونە .... .\nخوای پەروەردگار فەرموویەتی : [ أَفَلَا يَنْظُرُونَ إِلَى الْإِبِلِ كَيْفَ خُلِقَتْ (17) وَإِلَى السَّمَاءِ كَيْفَ رُفِعَتْ (18) وَإِلَى الْجِبَالِ كَيْفَ نُصِبَتْ (19) وَإِلَى الْأَرْضِ كَيْفَ سُطِحَتْ (20) فَذَكِّرْ إِنَّمَا أَنْتَ مُذَكِّرٌ (21) لَسْتَ عَلَيْهِمْ بِمُصَيْطِرٍ (22) إِلَّا مَنْ تَوَلَّى وَكَفَرَ (23) فَيُعَذِّبُهُ اللَّهُ الْعَذَابَ الْأَكْبَرَ (24) إِنَّ إِلَيْنَا إِيَابَهُمْ (25) ثُمَّ إِنَّ عَلَيْنَا حِسَابَهُمْ ] ( الغاشية : 17 ـ 26 ) .\nوە فەرموویەتی : [ وَفِي الْأَرْضِ آيَاتٌ لِلْمُوقِنِينَ (20) وَفِي أَنْفُسِكُمْ أَفَلَا تُبْصِرُونَ ] ( الذاريات : 20 ـ 21 ) .\nهەروەها دەفەرموێت : [ قُلْ أَرَأَيْتُمْ إِنْ كَانَ مِنْ عِنْدِ اللَّهِ ثُمَّ كَفَرْتُمْ بِهِ مَنْ أَضَلُّ مِمَّنْ هُوَ فِي شِقَاقٍ بَعِيدٍ (52) سَنُرِيهِمْ آيَاتِنَا فِي الْآفَاقِ وَفِي أَنْفُسِهِمْ حَتَّى يَتَبَيَّنَ لَهُمْ أَنَّهُ الْحَقُّ أَوَلَمْ يَكْفِ بِرَبِّكَ أَنَّهُ عَلَى كُلِّ شَيْءٍ شَهِيدٌ ] ( فصلت : 52 ـ 53 ) ... و دەیان ئایەتی تر .\nبۆیە شاعیر دەڵێت :\nوفي كل شيء له آية تدل على أنه واحد .\nوە بەوەشەوە نەوستاوە ، دەبینین پەرتوك و بەرنامەی تۆكمەی بەهاوڕەگەزی خۆمان ـ واتە : مرۆڤدا ـ ناردووە ، ئەمەشیان ئەوپەڕی بیانوو بڕینە بۆ ئەوەی ئەگەر لە دونیاشدا ووتەی عەنتیكەی واش بڵێن : (( خودا ئێمەی دروست كردووە وپاشان خۆی لێمان شاردۆتەوە و نایبینین )) !!!!! ئەوا لە دواڕۆژدا هیچ بڕوبیانویەكمان بۆ نەمێنێتەوە ... .\nبۆیە ئەو ووتەیەی سەرەوە ئیفلاسی ئایینیش بوو ، چونكە بێژەرەكانیان بێ ئاگان لە زانیاری ئایین و پرنسیپ و بنەواكانی .... سەرباری ئەوەش كە لافی لێكۆڵینەوە و توێژینەوە و ..... هتد لێدەدەن !!!!!\nوە زیاد لەسەر هەموو ئەوانەی كە ووترا دەڵێم : باشە كەسانێك ئەگەر تاكو ئێستا نەگەشتبێتنە ئەوەی كە سنوری هەستەوەرەكانیان سنوردارە و داوای بینی خوای پەروەردگار بكەن بۆ ئەوەی بڕوای پێبهێنن !!!! ئاخۆ پێمان ناڵێن هۆكاری چیە كە باوەڕیان بەهەموو ئەو نموونانەی سەرەوە هەیە ، كەچی هیچیشیان نەبینیوە ، ئاخۆ بۆ پێمان ناڵێن : ئەشیعەكانی ژوورووی وەنەوشەیی و خواروی سووریان چۆن بینیوە ؟!!! كەچی باوەڕیان پێهێناوە !!!!\nئەی پێمان ناڵێن : ئەو هەموو ئەشیعەیەی كە لە گەردوندا هەیە چۆن بینیویانە ؟!!! كەچی باوەڕیان پێهێناوون ؟!!!\nنامەوێت زۆر دوور بڕۆم دەگەڕێمەوە بۆ خودی مرۆڤ ، و لەو كەسانە دەپرسم كە ئەم جۆرە ووتە و گومانانە دەڵێن :\nبۆ دەبێت تۆ باوەڕت بە بوونی ڕوحی خۆت نەبێت ؟!!! ئەی بۆ دەبێت باوەڕت بە بوونی مێشك و عەقڵی خۆت نەبێت ؟!!!\nبێگومان تۆلە لەبەردەم دوو وەڵامدای :\nیەكەم : باوەڕم بەهەردووكیان هەیە سەرباری نەبینینم بۆیان ... منیش پێت دەڵێم : ئەی خۆ نەتبینیوون ، بۆ دەبێت باوەڕت پێیان هەبێت ؟!!!!\nجا ئەگەر سوربوویت لەسەر وەڵامەكەت ، دەڵێم : بۆ پرس و باسی نەبینینی خوای پەروەردگار ئەم بۆچوونە بەكار بهێنە ، خۆ ناكرێت هەمان پرس و باس بانێك و دوو هەوان بێت !!!\nدووەم : باوەڕم پێیان نیە ، چونكە خۆیان لێشاردوومەتەوە ، و نایانبینم !!!!!!!!!\nئەو كات من هیچ وەڵامێكم نیە ، جگە لەوە نەبێت كە ڕەوانەی دادگایی خوێنەرانت دەكەم ، بۆ ئەوەی بەدادوەرانە حوكم لەسەر خۆت و ووتە و گومانەكەشت بدەن .\nپەروەردگار هیدایەتدەری هەموو لایەك بێت بۆ ڕەوایی و هەق .... ئامین .\nلەلایەن مامۆستا (عدنان بارام كەلاری) ەوە وەڵام دراوەتەوە\nبۆچی هیچ یەکێک لە پێغەمبەران ئافرەت نەبوون؟ ڕوونکردنەوەیەک سەبارەت بە دابەزینی خوای گەورە لە سێیەکی شەودا دادەبەزێت بۆ ئاسمانی دونیا ئەرك و مافەكانی ئافرەت لە نێوان دینی ئیسلام و پێش ئیسلام ئایا قورئان بەتەنها بەسە بۆ ئەوەی هەموو شەریعەتی لێ وەربگرین و پێویستمان بە فەرمودە نیە؟ حوکمی ئەو کەسانەی کە باوەڕیان بە سزای گۆڕ نییە\nسەردان: ١,٩٠١ بەش: وه‌ڵامى گومانه‌كان\nپرسیاری دواترفه‌زڵ و گه‌وره‌یی زیكر كردن چیە و لە قورئان و فەرمودەکاندا چۆن باس کراوە؟پرسیاری پێشترئەگەر كەسێك زینای نەكردبێت بەڵام بە تەواوەتی ئافرەتەكەی ڕووت كردبێتەوە


گوشار و هەڕەشەی هێزە ئیتلاعاتییەکان لە سەر بنەماڵەی چالاکانی سیاسی بەردەوامە\n٢٢ ژولیە ٢٠١٩ - ٣١ پوشپەڕ ١٣٩٨ - ٠٨:٠٣ تاران\n١٣٩٨/٠١/٠٣ - ٢٣-٠٣-٢٠١٩ - ١١:٢١ تاران ١٦٤ قه‌باره‌ی فۆنت:\nئاژانسی کوردپا: هێزە ئیتلاعاتییەکان لە نەورۆز و ساڵی نوێدا، گوشاریان خستەووەتە سەر بنەماڵەی چالاکانی سیاسی کورد لە خۆرهەڵاتی کوردستاندا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، لە چەند ڕۆژی ڕابردوودا، بە تایبەتی لە نەورۆز و ساڵی نوێیدا، هێزە ئیتلاعاتییەکان ئەندامانی بنەماڵەی چالاکانی سیاسی لە شاری "گوگتەپە" سەر بە شاری مەهاباد، بانگهێشت و هەڕەشەیان لێکردوونە کە لە ڕێوڕەسمی نەورۆز بەشداری نەکەن.\nبە وتەی سەرچاوەیە ئاگادار، سەرەڕای بانگهێشت و هەڕەشەی هێزە ئیتلاعاتییەکان، دوو کەس لە دەستوپەیوەندییەکانی حکوومەتی بە ناوەکانی "ب. ج. ئا" و "ج.ج.ئا" لە شاری گۆگتەپە، لەگەڵ هێزە ئیتلاعاتییەکان بە ناو خەڵکدا، گەڕاون و پێیان ڕاگەیاندووە کە نابێت هیچ جۆرە چالاکییەک لە ڕێوڕەسمی نەورۆز دابکەن.\nئەو سەرچاوەیە هەروەها دەڵێت: ئەو دوو دەستەوپەیوەندییەی حکوومەتییە، هەوڵی زۆریان داوە کە نەورۆز لە شاری گۆگتەپە، بەرێوەنەچێت، بەڵام هەوڵەکەیان بێئاکام بووە.\nسەرچاوەی باوەڕ پێکراوی کوردپا دەڵێت: ب.ج.ئا. و ج.ج.ئا لە پێش چاوی خەڵکەوە هەڕەشەیان لە بنەماڵەی چالاکانی سیاسی کورد لەو شارە کردووە کە نابێت ئەوان ئاگری نەورۆز بکەنەوە، ئەگینا لەگەڵ کێشەی قەزایی بەرەڕوو دەبنەوە.


مه‌زلووم دبێژه چاره‌نڤیسا هه‌سه‌دێ دگه‌ل ئارته‌شا سووریێ یه - دارکا مازی\nمه‌زلووم دبێژه چاره‌نڤیسا هه‌سه‌دێ دگه‌ل ئارته‌شا سووریێ یه\nمه‌زلووم ئه‌بدی: لهه‌ڤهاتنا سۆچی خزمه‌تا گه‌ل ناكه\nفەرماندارێ گشتی یێ هیزێن سووریایا ده‌مۆكراتیك رادگهینه، لهه‌ڤهاتنا سۆچی خزمه‌تا گه‌ل ناكه و وان هه‌لوه‌ستا خوه ب رووسیایێ ره پارڤه‌كریه، هه‌موه‌خت به‌هسا گوهه‌رینان كر و ب پێویست زانی، هه‌سه‌دێ تایبه‌تمه‌ندیا خوه د چارچووڤه‌یا ئارته‌شا سووریێ ده هه‌به.\nفەرماندارێ گشتی یێ (هه‌سه‌دێ) مەزلووم ئەبدی ئیرۆ رۆژا پێنجشه‌می ل باژارێ ھەسەکێ جڤینەکە چاپەمەنیێ ساز کر و مژارا ئاگربەست و لھەڤکرنا ل سۆچیێ و گوهه‌رین نرخاندن.\nئەبدی ئیشارەت کر ھەتا نھا ت لھەڤکرنێن وان ب ترکیێ رە چێنەبوون، تەنێ ئاگربەست ھەیە، لێ کۆمێن گرێدایی دەولەتا ترک ئاگربەستێ بنپێ دکن و ئێرشێن خوە د دۆمینن. ئەبدی بانگ ل وەلاتێن گارانتی كار کر ئەرکێن خوە یێن ل ھەمبەری ڤان بنپێکرنان پێک بینن.\nئەبدی دیار کر، ئه‌مەریکایێ خوەست د ئالیێ دیپلۆماسی و ئابووری دە ب رێیا فەرزکرنا سزایان شەر راوەستینە و ترکی نەچار کر کو ئاگربەستێ ئیلان بکە.\nد به‌شه‌كا دن یا گۆتنێن خوه دا مەزلووم ئەبدی گۆت: “ب ھێزەکێ تەنێ ئالۆزیا سووریێ چاره‌سه‌ر نابە، ھەبوونا ئه‌مەریکا دێ باندۆرەکە باش د پەیداکرنا چارەسەریا سیاسی دە بکە، سەرۆک ترامپ ژی ئەڤ یەک پشراست کر. “\nل ده‌ربارا كۆچبه‌ربوونا گه‌ل، فەرماندارێ هه‌سه‌دێ ده‌ست نیشان كر کو ژ بەر ئێرشێن ترکیێ دەردۆرا 400 ھەزار کەسان کۆچبەر بوونه.\nئەبدی دەستنیشان کر کو وان نه‌رین و داخوازیێن خوە یێن تێکلداری لهه‌ڤكرنا سۆچیێ ب رووسیا رە پارڤە کرنە و گۆت: “ئەم ھەر 10 مادەیان قەبوول ناکن، فکارێن مە ل سەر ھەنە ژ بەر کو ل دژی بەرژەوەندیێن گەلێ مە نە.”\nهه‌ر وها د مژارا چاره‌نڤیسا هێزێن سووریایا ده‌مۆكراتیك ده، ئەبدی دیار کر، هه‌سه‌ده ب چارەسەریا سیاسی ل سووریێ رەیە ب شەرتێ کو تایبەتمەندیا وێ د ناڤ ئارته‌شا سووریێ دە ھەبە.


كۆبوونه‌وه‌ی كرێكارانی فه‌زای سه‌وزی شاره‌داری به‌نده‌رعه‌باس – رادیو ده‌نگی ئازادی و یه‌كسانی\nكۆمه‌ڵێك له‌كرێكارانی فه‌زای سه‌وزی شاره‌داری ناوچه‌ی ٣ی به‌نده‌ر عه‌باس، ڕۆژی ١٣ی گوڵان به كۆبوونه‌وه له به‌رانبه‌ر بینای ئۆستانداری هۆرمۆزگان، خوازیاری په‌رداختی حه‌قده‌ست و مه‌زایا دواخراوه‌كانیان بوون.\nبه پێی ڕاپۆرته‌كان، كرێكارانی ئه‌م شاره‌داریه پتر له ١٠ ساڵ پێشینه‌ی كارییان هه‌یه و له ساڵی ٩٣ی هه‌تاوییه‌وه سه‌نه‌وه‌اتیان په‌رداخت نه‌كراوه. به وته‌ی كرێكارانی ناڕازی حه‌قده‌ستی مانگی ڕه‌شه‌مه‌ی پاریان هیشتا وه‌رنه‌گرتووه و به‌ڕێوبه‌رانی ئه‌م ناوه‌نده مانگانه ته‌نیا ٧٠ بۆ ٨٠ هه‌زار تمه‌ن وه‌كوو حه‌قی سه‌نه‌وه‌اتی دواخراو ده‌خه‌نه سه‌ر حقووقه‌كانیان.\nPrevious Article کۆبوونەوەی ناڕەزایەتی خوێندكاران لە چەندین شار\nNext Article ناڕه‌زایه‌تی كرێكارانی شیركه‌تی سه‌نایه‌عی به‌رق له تاران


زۆر جار دێبیان بەرز ناکرێتەوە.زۆرکات،وشاندنی دابەشکراوەیێک لە دێبیان بە مەودای ساڵێک زۆرتر، دەخایەنێت.لەو کاتەوە کە وشانی نوێ دەگمەنن.زۆر یەک لە بەکارهێنەران نازانن چۆن وشانی دێبیان بەرزبکەنەوە بۆ وشانی نوێی. بەرزکردنەوەی دێبیان تا ڕادەیێک پرۆسەیێکی خێراو بێ زەحمەتە.هەر چەند وەک دابەشکراوەکانی دیکەی گنو/لینۆکس ئیشەکە یەکسان نییە.پێش ئەوە کە ئێوە دێبیانەکەتان بەرزبکەنەوە دەبێ دەربارەی ناویکۆدەکان(codenames) شاخەکان (branches) زانیاریتان بێت.\nهەر وشانێک لە سیستەمی وەگڕخەر بە کۆدناوێک و ناوی شاخەیێکی بڵاودەکرێتەوە.کۆدناو ناوێکی تایبەتە کە پەرەپێدەرانی دێبیان بۆ ناساندنی هەر وشانێک لە سیستەمی کارپێکردن دابینی دەکەن.ئەم کۆدناوانە لە پلانە گەورەکان زۆر گرینگ نییە،بەڵکو ناوی چڵ یان لق زۆرتر گرنگە. ئێستا دەرچوونی وشانی نوێی چڵ چییە ؟لەم شیوازە گەشەپێدەرانی دێبیان بە بەکارهێنەرانی خۆیان دەڵێن کە چ جۆر بەڕۆژبوونەوەیێک دادەگرن و چەنێ ئەم وشانەی سیستەمی وەگڕخەرەیان پایەدارە.لە دێبیان نزیکەی چوار جڵ وشێندراوی جیاواز بوونی هەیە.ئەم چڵانە بریتین لە تاگی جێگیر و قایم(Stable) تاقیکردنەوە(Testing)،ناجێگیر(unstable) و ئەزموونی(Experimental).بە ئاسانی دەتوانین بزانین مانای ئەم چڵ و لقانە چییە،بێ ئەوە کە خۆمانی پێ سەرقاڵ بکەین،هەر وا کە خۆیان شرۆفەی لۆ دەکەن. کاتێک دێبیان بۆ وشانێکی دیکە بەرز دەکەنەوە دەبێ کۆدناوەکان و چڵ و لقەکان لە پەڕگەی سەرچاوەی کۆدەکان بگۆڕن.ئەنجامی ئەم کارە بە سیستەم ڕێگا دەدا کە وشانی کۆنە بۆ نوێ بگۆڕێت.بەهەرحاڵ، تکایە ئاگادار بە! کە زۆر جار ئەم گۆڕانکارییە زۆر لە سەر چڵ و لقەکان کاریگەریی نییە بۆ ئەوە کە هێشتا وشانی نوێ بوونی نییە. بۆ وێنە دێبیان ۱۰ (Debian 10) خەریکە خۆی بە وشانی جێگیر و قایم(Stable) دەگۆڕێ.بەڵام هێشتا وشانی ۹ی جێگیر لە بەردستە ،ئەمەش تەواو نییە بۆ جێگیر کردنی وشانی نوێ و تازە.بەڵام ئەو کەسانە کە پێیان خۆشە دێبیان بەرۆژ کەنەوە دەبێ لە وشانی جێگیر بچن بۆ وشانی “Buster”.\nلە دێبیان، باشترین هاورێ، سەرچاوەکانی aptە.سەرچاوەکانی apt ڕێگەدەدا کە ئێوە هەر نەمرەکالایێکتان کە گەرەکە زۆر بە ئاسانی و خێرایی دایمەزرێنن.پاش بەرزکردنەوە ئێوە پێویستان بەم سەرچاوانەیە کە چەند گۆڕانکاری ئەنجام بدەن،بە خوشحاڵییەوە ئەمەش زۆر دژوار نییە. لە ساڵی ۲۰۱۸،کۆمەڵگای گەشەپێدەرانی دێبیان لە دێبیانی ۱۰ پێشبینیان کردووە کە دوایین وشان ،وشانی “جێگیر”ە.کۆدناو بۆئەم وشانە “Buster”ە.ئەم کۆدناوەش لەم فێرکاری بۆ بەرزکردنەوە،ئیشی لەسەر دەکەین.گەر ئێوە ئەم بابەتە بخوێنن لە داهاتوو دەتوانن لە سەر “Buster” ئیشبکەن. سەرچاوەکانی دێبیان دەتوانن لە نێو ترمیناڵ زۆر بە ئاسانی بگۆڕیێن.بۆ ئەوە کە ئەمانە پەڕگەیێکی دەقن.بۆ گۆڕێن،ترمیناڵ بکەنەوە، ئاستی خۆتان بەرز بکەن بۆ بەکارهێنەری ڕووت یان ڕەگ بە فەرمانیsuبەم جۆرە :\nلە پەڕگەی سەرچاوەکانی دێبیان، ئێوە دەیان کانگای نەرمەکالا دەبینن.ئەم کانگانە دابینی دەکەن چۆن دێبیان بە شێوازێکی ڕیزبەندی بەڕۆژ دەکرینەوە وە دادەمەزرێنن.بۆ بەرزکردنەوە تەواوی وشانی “قایم” بکەن بە “Buster”. ئێستا تەواو کانگاکانی نەرمەکالا، لە ئاستی قایم جێگیر کراوەن بە “buster”،ئێستا هەر سەرچاوەی نەرمەکالای بەشی سێهەم(third-party) لە نەرمەکالاکان بسڕنەوە،لە کاتێک دا ئیمکانی هەیە سڕینەوەی بەستەرەکان بێزارکەر بێ بۆ ئیشی ئێوە.ئەمەش بیرۆکەیێکی باشە چونکە ئێوە هێشتا نازانن کە وشانی نوێ پاڵپشتیان لێدەکا.هەرچەندە ئەم سەرچاوەی نەرمەکالانەی بەشی سێهەم لە داهاتوو دەتوانێ بە سەرچاوەکانی دێبیان زیاد بکرێنەوە. لە فایلی سەرچاوە کلیلەکانی Ctrl + O لێبدەن بۆ پاشکەوتکردنی گۆڕانکاریەکان ئینجاCtrl + Xبۆ هاتنەدەرەوە ،ئێستا دەبێ بەڕۆژی بکەنەوە. ئاگادار بە : دەتوانن وشانی دێبیان جێگیر بکەن بۆ ناجێگیر،لە وشانی تاقیکردنەوە بکەن بە ئازموونی.بە جیاتی ئەوە هەموو شتێک بکەن بە “buster” هەوڵ بدەن کە چڵەکان بکەن بە ئەو جۆرە کە خۆتان حەزتان لێیەتی و لەم فێرکارییە سوود بگرن\nبە فەرمانەکانی autoclean وە autoremove ئێوە ئەو پاکەتانە کە هەتیون لە سەر سیستەمەکەتان دەیسڕنەوە(پاکەتی هەتیو ئەو پاکەتانن کە هیچ مەبەستێکیان لە سەر سیستەم نییە واتە بێ کڵکن و ئەم وشە دەستواژەیە)هەر وا شکرۆکەکانی سیستەم. بەرزبوونەوەی دێبیان بە دوو فەرمانی جیاواز ئەنجام دەبێ، واتە “Upgrade” وە “dist-upgrade”. بە فەرمانی “upgrade”، تەواو نەرمەکالاکانی سەر سیستەمەکەتان نوێ دەکاتەوە.بە فەرمانی “dist-upgrade”وشانی ئێستای دێبیانی ئێوە دەگۆڕی بۆ سەر “Buster” .


کوردیپێدیا - 23-04-1988\n📅 23-04-1988 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n1. 👁 نامە لقی ئەوروپای پارتی سۆسیالیستی کورد - پاسۆک بۆ میخائیل گۆرباچۆف\n1. 👁 حەمەدئەمین عەبدوڵڵا ڕەسوڵ\n2. 👁 لەتیف عەولا قادر عەلی خۆشناو ناسراو بە لەتیف مەسیفی\n➕ ئەم بابەتە لەلایەن: (هاوڕێ باخەوان)ەوە لە: Jan 18 2017 9:06PM تۆمارکراوە\n👁 ئەم بابەتە 2,469 جار بینراوە\n| کاتی ئافراندنی لاپەڕە: 3,916 چرکە!


09:51 - 09/04/2021\nکۆمەڵکوژی بارن چین و تورکیا بە گژ یەکتردا دەدات؟\n٣١ ساڵ پێش ئێستا ئیگۆرەکانی ناوچەی سینجان (Xinjiang) لەلایەن چینەوە رووبەڕووی کۆمەڵکوژی بوونەوە، یادکردنەوەی ئەم کۆمەڵکوژییە لەلایەن دوو سیاسیی باڵای تورکیا و "سەرزەنشتکردن"ی باڵیۆزی چین لە ئەنقەرە، ئاڵۆزی و گرژی خستووەتە نێوان پەیوەندییەکانی چین و تورکیاوە.\nرۆژنامەی (Financial Times)ی بەریتانی لە راپۆرتێکیدا کە (Ayla Jean Yackley) ئامادەی کردووە، باسی لە دوو بابەتی سەرەکی کردووە؛ یەکەم تویت و بڵاوکراوە میدیاییەکانی ئەم دواییەی باڵیۆزخانەی چین لە ئەنقەرە دەربارەی ئیگۆرەکان و چەند بابەتیکی دیکە.\nبابەتی دووەمی راپۆرتەکە باس کردنە لە تویتەکانی هەریەک لە مەراڵ ئاکشەنەر سەرۆکی پارتی باش (ئیی پارتی) و مەنسور یاڤاش سەرۆکی شارەوانی ئەنقەرە کە سەر بە پارتی گەلی کۆماری (جەهەپە)یە.\nبەرگرییەکانی تورکیا لە ئیگۆرەکان و ئەو کەسانەی رەخنە لە چین دەگرن توڕەیی چینی لێکەوتووەتەوە و ئەمەش پەیوەندییەکانی هەردوو وڵاتی شێواندووە.\nمەراڵ ئاکشەنەر و مەنسور یاڤاش لەبارەی کۆمەڵکوژی ٥ی نیسانی ١٩٩٠ تویتیان کردووە، کە تێدا ئیگۆرەکانی ناوچەی سینجان لەلایەن چینییەکانەوە کۆمەڵکوژ کران.\nدواتر باڵیۆزخانەی چین لە ئەنقەرە بە توندی تویتەکانی رەتکردەوە و لە تویتەرەوە رەخنەی لە هەردوو سیاسییەکەی تورکیا گرت.\nیادکردنەوەی کۆمەڵکوژی بارن\nمەراڵ ئاکشەنەر لە تویتەر نووسیبووی، بە رەحمەتەوە یادی شەهید و هاوڕەگەزەکانی رۆژهەڵاتی تورکستان دەکەینەوە کە ئامادە نەبوون مل بۆ چین بدەن و لە "بارن"دا کۆمەڵکوژ کران. هاوڕەگەزەکانمان کە لەژێر بەندیدا بوون لەبیرناکەین، ئەو ستەمەی لە ئیگۆرەکان کرا لەبیرناکرێت. بە دڵنیاییەوە رۆژێک دێت رۆژهەڵاتی تورکستان سەربەخۆیی وەردەگرێت."\nهەمان رۆژ واتە ٥ی نیسان، مەنسور یاڤاش سەرۆکی شارەوانی ئەنقەرە تویتێکی کرد و نووسی، " سەرەڕای تێپەڕینی ٣١ ساڵ بەسەر کۆمەڵکوژییەکەی رۆژهەڵاتی تورکستان، ئەمڕۆ وەک ئەوەی یەکەم رۆژ بێت، هەست بە ئازارەکەی دەکەین. بە رەحمەتەوە یادی شەهیدەکان دەکەمەوە."\nوەڵامێکی توند لە باڵیۆزخانەی چینەوە\nرۆژێک دواتر و لە ٦ی نیسان، باڵیۆزخانەی چین لە ئەنقەرە ئەم تویتەی کرد، "لایەنی چینی، دژایەتی هەر کەس و هێزێک دەکات کە قسە لەسەر یەکێتی خاک و سەروەری چین بکات و بە توندیش سەرکۆنەی دەکات. لایەنی چینی مافی وەڵامدانەی مافدارانی هەیە."\nباڵیۆزخانەی چین لە تویتێکی دیکەدا نووسیویەتی، "خۆبەڕێوەبەری ئیگۆری (Xinjiang) پارچەیەکی دانەبڕاوی چینە، ئەمەش راستییەکی قبوڵکراوە لە جیهاندا و مایەی گفتوگۆ نییە."\nباڵیۆزخانەی چین لە ژێر هەردوو تویتەکەدا وەک وەڵامێک بۆیان، ناوی مەراڵ ئاکشەنەر و مەنسور یاڤاسی نووسیوە و تاگی کردوون.\nلە دوای ئەم تویتانە، (Liu Şaobin) باڵیۆزی چین لە ئەنقەرە بانگ کرایە وەزارەتی دەرەوەی تورکیا.\nبەپێی زانیارییەکانی رۆژنامە بەریتانییەکە، باڵیۆزی چین لە ئەنقەرە لە وەزارەتی دەرەوەی تورکیا "سەرزەنشت کراوە"، ئەمەش بۆ وڵاتێکی خاوەن هەژموونی وەک چین کە ئەندامی ئەنجومەنی ئاسایشی نێودەوڵەتییە قورس و گرانە.\nرۆژی چوارشەممەش (Zhao Lijian) وتەبێژی وەزارەتی دەرەوەی چین رایگەیاند، هەندێک کەس لە تورکیا لە تویتەردا هەندێک شتیان وتووە کە بوێری بە "تیرۆریستان" دەدات، باڵیۆزخانەی چینیش لە تورکیا بە شێوەیەکی گونجاو وەڵامی ئەم بڵاوکراوانەی داوەتەوە.\nرۆژنامە بەریتانییەکە دەڵێت، ئیگۆرەکان پێیان وایە تورکیا بۆیە پڕۆژە یاساکەی دەربارەی ستەمکردن لە ئیگۆرەکان راگرتووە، چونکە تورکیا لە ئێستادا پشت بە پێکوتەی سینۆڤای چینی دەبەستێت، پێشتریش ئاژانسی فرانس پرێس هەمان زانیاری بڵاوکردەوە.\nلەگەڵ ئەوەی تورکیا باس لەوە دەکات چین مافی ئیگۆرەکان پێشێل دەکات، بەڵام چین دەڵێت ئەوان ستەمیان لە ئیگۆرەکان نەکردووە و ئەوەی روودەدات "بەرەنگاربوونەوەی تیرۆریستانە."\nبەپێی راپۆرتەکانی رێکخراوی نەتەوە یەکگرتووەکانیش، نزیکەی یەک ملیۆن ئیگۆر لە بنەکانی هێشتنەوەدا هێڵدراونەتەوە.\nهەڵوێست گۆڕینی ئەردۆغان\nلە راپۆرتەکەی رۆژنامە بەریتانییەکەدا هاتووە، "رەجەب تەیب ئەردۆغان کە خۆی بە بەرگریکاری مافەکانی مسوڵمانان دەزانێت، لە ساڵی ٢٠٠٩ پەکینی بە کۆمەڵکوژکردنی ئیگۆرەکان تۆمەتبار کرد، بەڵام کاتێک پەیوەندییەکانی تورکیا و وڵاتانی رۆژئاوا ئاڵۆزی تێکەوت، ئەردۆغان رووی لە پەکین و مۆسکۆ کرد، ئەمەش وەهای کرد رەخنەکانی لە دژی چین کەم بکاتەوە."\nلەگەڵ ئەوەی پۆلیسی تورکیا خۆپیشاندانی لە دژی چین قەدەغە کردووە، بەڵام مانگی رابردوو رێگای دا چالاکوانە چینییەکان دژی (Vang Yi) وەزیری دەرەوەی چین خۆپیشاندان بکەن کە سەردانی باڵیۆزخانەی وڵاتەکەی لە ئەنقەرە کرد.


١٢ـەیەمین کۆنگرەی دژ به توندوتیژیی ژنان لە بەغدا بەڕێوەچوو – کوردی – RojNews.News\n19/09/2020 - 2:31:08 pm\nبەیانیی ئەمڕۆ لە شاری بەغدا، ١٢هەمین کۆنگرەی ڕۆژی ئیسلامیی بۆ نەهێشتنی توندوتیژیی بەژنان دەستیپێکرد و هەر سێ سەرۆکایەتیەکەی عێراقیش بەشدارییان تێداکرد و وتاریان لەسەر پێویستی دەرکردنی یاسایەک بۆ پاراستنی مافەکانی ژنان خوێندەوە.\nکۆنگرەکە کە لە نوسینگەی عەممار حەکیم سەرۆکی ڕەوتی حیکمە بە ئامادەبوونی هەر سێ سەرۆکایەتییەکەی عێراق و نوێنەرانی دیپلۆماسی و ژمارەیەک کەسایەتی حکومی و حزب بەڕێوەچوو.\nمستەفا کازمی، سەرۆک وەزیرانی عێراق لە وتارێکدا ڕایگەیاند، ژنان لە پیاوان زیاتر توندوتیژیی و چەک ڕەتدەکەنەوە، وتیشی، “ئەو پرۆژە یاسایەی توندوتیژی خێزانی کە ئێمە داماننابوو، هێشتا کێشمەکێشی لەسەرە و دەبێت لە هەموو ئاستەکاندا پشتگیری ژنان بکەین و بەهێزیان بکەین”.\nلای خۆیەوە محەمەد حەلبوسی، سەرۆکی ئەنجومەنی نوێنەرانی عێراق لە وتارێکدا لە کۆنفرانسەکەدا ڕایگەیاند، “ئێمە بەرپرسیارین لە پشتگوێخستنی کەسوکاری شەهیدان و دایکان و ژنانی شەهیدان”.\nوتیشی: “پشتگوێخستنی دۆسیەی کەسوکاری ونبووەکان هەیە، ئەوەی ژنانی ئاوارەی کەمپەکان بەرامبەریان دەکرێت بەشێکە لە توندوتیژی دژی ژنان”.\nلە بەرامەبریشدا عەممار حەکیم، سەرۆکی ڕەوتی حیکمە لە کۆنفرانسەکەدا وتی: “لە کۆمەڵگاکانی ئێمەدا ژنان بە هۆی هەندێک لە نەریتی کۆمەڵایەتییەوە توندوتیژییان بەرامبەر ئەنجام دەدرێت و بەهۆی ئەو ئازارەشەوە کە دووچاری ژنانی عێراق هاتووە، بارودۆخی کۆمەڵگا تێکچوە و پاشەکشەی کردووە.\nحەکیم داوایکرد، ئەنجومەنی باڵای خانمان کارا بکرێت و لەشریتی سوور و چوارچێوەی ڕێگر و ڕێگر بپارێزرێت و بانکێکی تایبەت بە ژنان دابمەزرێت قەرز بۆ ژنانی خاوەن کار بکات، جەختی لەسەر پاراستنی مافی چالاکوانانی مەدەنی و ژنانی ئەکتەر لە گۆڕەپانەکانی خۆپیشاندانەکاندا کردەوە.\nهاوکات بەرهەم ساڵح سەرۆک کۆماری عێراق ڕایگەیاند، مێژووییەکی ڕەش و شەرمنانەی ئازار چەشتوومان هەیە لەلایەن ژنانەوە”، بەپێویستیشی زانی مافی ژنان مسۆگەر بکرێت.\nپشتیوانیی خۆشی بۆ یاسای توندوتیژی خێزانی کە لەلایەن حکومەتەوە دەردەکرێت دووپاتکردەوە.\nکۆنگرەکە ساڵانە لە ڕۆژی ١ی مانگی سەفەر بەپێی ساڵی کۆچیی بەڕێوەدەچێت، کە ئەمڕۆیە بەپێی ساڵی زاینیی، لەلایەن دەزگای حیکمە و بە سەرپەرشتیی عەمار حەکیم، ڕابەری ڕەوتی حیکمە بەڕێوەدەچێت و خۆی تیایدا ئامادە دەبێت.\n١/مانگی سەفەر، ئەو ڕۆژەیە، کە دوای شەهیدبوونی ئیمام حسێن، زەینەب-ی کچی ئیمامی عەلی وەک سەبایا لە کەربەلاوە براوەتە وڵاتی شام، ئەم کۆنگرەیەش بۆ بیرهێنانەوەی ئەو ژیانە سەختەیە، کە زەینەب تیایدا ژیاوە.


ڕووداوی شەڕی چەکدارانەی ئامول – Giareng\nڕووداوی شەڕی چەکدارانەی ئامول\nلە 13 کانونی دووهەم , 2019\nچۆن لە گەڵ “اتحادیە کمونیستھا” پەیوەندیم گرت\nپاش ڕووخانی حکومەتی پاشایەتی،گەلێک حیزب و ڕێکخراوی سیاسی لە کوردستان دامەزرا. لە ڕاستی مەزھەبی و نەتەوەیی یەو بگرە تا دەگاتە ئەو پەڕی چەپ. بە ھۆی ئەوەی کە لە قوتابخانە و ناوەندەکانی خوێندن لە بۆکان زۆرتر لە گەڵ کەسانی کمونیست و عەداڵەت خۆاز ئاشنا بووم، و ئەو سەردەمەش چەپ نەبوون عەیب بوو ، بێ ئەوەی زانیارییەکی ئەوتۆم لە سەر فەلسەفەی مارکسیزم بێ لە پاییزی ساڵی ١٣٥٨ (١٩٨٠) پاش تێپەڕاندنی دەورەیەکی سەرەتایی نیزامی لە ئاویی کولیجەی سەر بە شاری مەھاباد، ڕەسمەن لە گەڵ “اتحادیە” کەوتم کە تازە ڕێکخراوێکی بە ناوی ” تەشکیلاتی پێشمەرگەی زەحمەتکێشان” دامەزراند بوو. تا ئەو کاتە و تا پاش شەڕی سێ مانگە ئەندامانی “اتحادیە” لە گەڵ ئەو جەمعییەت و کۆمەڵانە بوون کە لە ھەموو شارەکانی کوردستان و بەناوی جیا جیا دامەزرابوون و خەریکی ڕێکخستنی خەباتی جوتیاران دژی دەربەگەکان بوون. بۆ وێنە ئەمیر حەسەنپور کە پاشتر بوو بە دوکتور و لە زانکۆکانی کانادا وانەی دەگوتەوە و ساڵی ڕابردوو کۆچی دوایی کرد، یەکێک لە بەڕێوەبەرانی ڕێپێوانی مێژووی سنە بۆ مەریوان بوو. (ڕادیو زمانە١٤ تیر ١٣٩٦) ھەروەھا پیرۆتی محمدی (سمایل) بەشداری شەڕی کەرفتووی ناوچەی دیواندرە بوو کە لە لایان دەربەگەکانەوە بە برینداری بە دیل دەگێرێ و ڕادەستی خەڵخاڵی دەکرێ، پاش ئاگر بڕ لە نێوان بزوتنەوەی کورد و ڕێژیم سمایل ئازاد دەکرێ. سەلاح شەمس بورھان کە یەکێک لە بەڕێوە بەرانی “اتحادیە” بوو بە دایم لە ناوچەکانی سەردەشت ، بانە، مەھاباد و بۆکان خەریکی کارلە گەڵ وەرزێڕان بوو. کاک سەلاح سەرئەنجام پاش چەند جار ھەوڵی تیرور کردنی لە ڕۆژی ١٢ی پوشپەڕی ساڵی ١٣٥٩ (١٩٨١)لە شاری مەھاباد تیرور کرا و تا ئێستاش چۆنییەتی ئەو تیرورە ڕوون نەبۆتەوە.\nھەروەک پێشترباسم کرد، ئەو ڕێکخراوەیە بایەخێکی زۆری بە خەباتی جوتیاران بۆ وەدەست ھێنانی زەوی دەداو وپێی وابوو کە خەباتی چینایەتی لەو کاناڵەوە دەبێ بەرەو پێش بچێ. بە پشت بەستن بە نەزەراتی مائو لە سەر ئەو بڕوایە بوون کە گەمارۆی شارەکان دەبێ لە ڕێگای گوندەکانەوە بێ. بۆیە لە دامەزراندن و بەڕێوە بردنی یەکێیەتیەکانی جوتیاران دەوری خۆیان گێرا و لە ناو یەکێیەتی جوتیاران ناوچەی ھەوەتوو لە دیواندەر شان بە شانی جوتیاران دژی دەربەگەکان جنگان. لە یەکێک لەو شەڕانە دا پێشمەرگە بە ھاکاری یەکێیەتی جوتیارانەوە دەچن و بە ھەڵە تەقە لە جوتیاران دەکەن. یەکێک لە جوتیاران ھاوار دەکا” مەتەقنە، مەتەقنە باوە حیز، ئەمە یەکەیەکەی جفتیارانە”. دیارە لەو شەڕانەی دەرەبەگەکان دژی جوتیاران بەڕێوە یان دەبرد، کۆماری ئیسلامی بە ھەموو ھێزیەوە لە پشت ئاغاکان بوو. اتحادیە، ھێزێکی مائوئیست و پوپولیست بوو کە جار و بار کاری دروێنە و پووش و پەڵاشی لە گەڵ جوتیاران دەکردو دەیھەویست سەرەنجی ئەوان بۆ لای خۆی ڕاکێشێ. بەڵام بە ھۆی ڕا ڕایی و موحافیزەکاری کە یەکێک لە خسوسیاتی جوتیارانە ، قەت نەیتوانی ئەو جۆرەی پێویستە جێی خۆی لە نێویان دا بکاتەوە. ئەوان واتەگوند نشینەکان، زیاتر مەیلیان بە لای حیزبی دێموکرات و کۆمەڵەوە بوو کە ھێز و ئیمکانتێکی باشتریان لە بەر دەست دابوو. دیارە من بۆ خۆم قەت یەک ساعەتش ئەو جۆرە کارانەم نەکرد، جا لە بەر تەمبەڵی بێ یان ھەر شتێکی تر خۆم لێ دەبۆارد.\nتەشکیلاتی پێشمەرگەی زەحمەتکێشان، لە چەندین شەڕی ناوچەکانی سەردەشت و بانە و کامیاران بەشداری کرد. لە ھێرشێکی ڕێژیم ئیسلامی بۆ سەر ناوچەی کامیاران وریا مدرسی خەڵکی سنە، خۆێندکاری زانکۆ و یەکێک لە فەرماندەرانی نیزامی لە ٣٠ ڕێبەندانی ١٣٥٨(١٩٨٠) گیانی بەخت کرد و قادر خزری خەڵکی گردی قەبران لە ناوچەی بۆکان بە توندی بریندار دەبێ و پاش چەند مانگ دەرمان کردن دەتۆانێ جارێکیتر دەست بکاتەوە بە تێکۆشان. لەو قوتابیانەی لە بۆکان لە گەڵ اتحادیە بووین، جگە لە من و سمایل ڕەحیمزادە(ئازاد) ھیچیان تا ئاخرنەھاتن و کاتێک شەپکە توند بوو گەڕانەوە سەر ژیانی ئاسایی. لە بیرمە کوڕە دەوڵەمەندێکی بۆکانی کە لە زانکۆکانی ئەمریکاوە لەگەڵ “اتحادیە” کەوتبوو ، ھەر کە ڕێژیم لە کرماشانەوە جووڵەی کرد، وازی لە ھەموو شت ھێنا. ژومارەیەک پێشمەرگە کە خەڵکی بۆکان و دەور وبەر بوون ھاتنە نێو ڕیزی ئەو ڕێکخراوەیە. بۆ وێنە قادرخزری، جەعفەری حەمە تیخەڵە (پاشان چووە نێو حیزبی دێموکرات و لە ناو خۆ کۆچی دواییکرد) و عومەر عنایەتی کە پاش چەند ساڵ زیندانی کران ئەویش لە نورۆێژ ماڵ ئاوایی لە ژیان کرد. شەوانە کە لە مەقەر دەماینەوە، جارو بارەحەمە تەیارە (کە ھێندێک ئاقڵی سووک بوو) خۆی بە مەقەڕ دا دەکرد، پاڵتۆیەکی زەردی درێژی لە بەر دابوو زۆر وەک ڕەزا شا دەچوو. یەکسەر دەیگووت: دایەو دەگێم بۆ خۆتان کەر کردوە. بۆ ئەو تفەنگانە نافرۆشن وبڕۆنەوە ماڵی خۆتان. جەعفەر قۆشمە بوو و دەی دواند و حەمەش جنێوی پیستری دەدا….\nئەو کاک جەلالە باوەڕێکی قووڵی بە ڕێبازی “اتحاددیە” بوو، ئەویندارێکی سەیری ئەو ڕێگایە بوو. گۆڤاری حەقیقەتی دەبینی پێی دا ھەڵدگووت، بە زاراوەی شیرینی کرماشانی دەیگووت: ئیە سە نەشریە، بھترین خەت دریمن. ئیمە باید وەخۆمان ئیفتخارەبکەیمن کە ساحەو ئی خەت و تەشکیلاتەیمن. جارو بار لە کۆبوونەوە پڕ ژانە سەرەکانی ڕەخنە و ڕەخنە لە خۆ گرتن، جەعفەر ، جەلالی توڕە دەکرد و دەیگووت ئەمن ھیچ ڕەخنەیەکم لە سەر نییە و ڕەخنەش لە کەس قەبوڵ ناکەم. جەلال وەک فیشەک بە ئاسمان دا دەچوو و دەیگوت : قنە خەر (قوونی کەر) ئیە چ تەرز بەرخوردێکە، گشتمان کەم و کەسری دریم. ئەو کات بۆکان ناوەندی زۆربەی ڕیکخراوەکان بوو ، پەیکار، ڕەزمەندەگان، وەحدەتی کمونیستی، توفان،خەبات، حیزبی تودە، چریکەکان، کۆمەڵە و حیزبی دێموکرات. کەس خەتی کەسی نەدەخوێندەوە. ڕۆژانە ژومارەیەکی زۆر خەڵکی بێکار لە بەر دەم بانکی میللی کۆ دەبوونەوە و دەستیان دەکرد بە باسی سیاسی ،ئی وابوو بە زەحمەت وەفریای نان خۆاردن دەکەوت، ڕێگا تێپەڕ بوون زەحمەت بوو. ھەرکەسە و کتێبێکی زلی لنینی بە دەستەوە بوو ، کوون بە کوون بە دوای نەقلی قەول دادەگەڕا.\nجار وبارە بۆحاڵی کردنی یەکتر لە دەم و لەوسی یەکتریش بەر دەبوون. لەو دەمەقاڵانە دا حیزبی تودە و ئیسلامیەکان شەقیان زیاتر وەێ دەکەوت . ھەر چەند من کەمتر خۆم لەو باس و خۆاسانە دەدا، جارێکیان کەوتمە نێو باسێک و لە پڕ ڕا کابرایەکی سمێل زل کە پێشتر لە سینما تاقانەکەی بۆکان بلیتی دەفرۆشت و ببوە چریکی فیدایی، ھاواری کرد و گوتتی ئەتۆ قسەی لێ مەکە کوڕی چەکمە ڕەق. نازانم بۆ پێی وابوو دەبێ کوڕە دەربەگ بم. بە ئاسپایی ئاوڕم داوە و گوتم : باوەڕ بکە بابم ڕەنگە جێگای دیکەی ڕەق بێ، بەڵام قەتی چەکمە نەبوە و ھەمیشە کەوشی جیری لە پێ دایە، خەڵکەکە تێکرا پێکەنین. ئەو کات لە نێو کمونیستەکان دا باو بوو کە خەتیان دابەش دەکرد. خەتی ١ حیزبی تودە دەروێشەکانی موسکۆ بوون، خەتی ٢، چریکەکان بوون و خەتی ٣ ئەو گروپانە بوون کە ھەم ئەمریکا و ھەم سۆڤییەتیان پێ خراپ بوو و گۆیا باوەڕیان بە خەباتی جەماوەری بوو . کۆمەڵە ، مینی بوسێکی ھەبوو، بە پارەیەکی کەم خەڵکی دێنا و دەبرد . ڕۆژێک ھێندێک کەس بە شەقام وەر ببون دروشمی “مەرگ بەر خەتی ٣ “یان دەدا، بێ ئەوەی بزانن خەتی ٣ چییە.، ژومارەیەکی دیکە لە لەو لاوە وەستا بوون، دەیانگوت پێمان سەیرە خەڵک دژی ئەو خەتی مینی بوسەیە، چوونکە تا خودا حەز بکا ھەرزانە….


ئیخلاص و خۆشه‌ویستی ستایش كۆنابنه‌وه له دڵدا - IslamHouse.com\nئیخلاص و خۆشه‌ویستی ستایش كۆنابنه‌وه له دڵدا ()\n﴿ الإخلاص ومحبة المدح لا يجتمعان في القلب ﴾\nئیخلاص له دڵێكدا جێگیر نابێت ئه‌گه‌ر ئه‌و دڵه حه‌ز بكات خه‌ڵكی مه‌دح و ستایشی بكه‌ن، ئه‌گه‌ر كۆشبێته‌وه وه‌ك كۆبونه‌وه‌ی ئاو و ئاگر ده‌بێت پێكه‌وه _ كه ئه‌مه‌ش هه‌ر مه‌حاڵه _ .\nئه‌گه‌ر ده‌ته‌وێت ئیخلاص له دڵتدا دروست بێت، ئه‌وه ڕووبكه حه‌ز و ئاره‌زووات به چه‌قۆی بێ ئومێدی سه‌ری ببڕه .\nهه‌روه‌ها: واز له مه‌دح و ستایشی خه‌ڵكی بێنه وه‌كو ئه‌و كه‌سه‌ی عاشقی دنیایه‌و وازی له دوا ڕۆژ هێناوه، جا ئه‌گه‌ر حه‌ز و مه‌دح و ستایشی خه‌ڵكیت له دڵی خۆت ده‌رهێناو و وه‌كو كۆتر سه‌رت بڕی ڕێگای ئیخلاصت بۆ ئاسان ده‌بێت .\nئه‌گه‌ر پرسیاری ئه‌وه‌ت كرد: به‌چی ڕێگام بۆ ئاسان ده‌بێت بۆ ئه‌وه‌ی حه‌ز و مه‌دح و ستایشی خه‌ڵكی له دڵمدا ڕیشه‌كێش كه‌م؟ منیش له وه‌ڵامدا ده‌ڵێم: ڕیشه‌كێش كردنی حه‌ز و ئاره‌زووات به‌و جۆره بۆت ئاسان ده‌بێت كه بڕوایه‌كی پته‌وت هه‌بێت هه‌ر شتێك حه‌زی لێده‌كه‌ی ئه‌وه به ده‌ستی خوای گه‌وره‌یه كه‌س توانای به‌سه‌ریدا نیه بۆت فه‌راهه‌م بێنێت، به‌نده‌ش هیچ ڕۆڵێكی تیا نابینێت له به ده‌ست هێنانی .\nبه‌وه‌ش بۆت ئاسان ده‌بێت مه‌دح و ستایشی خه‌ڵكی له دڵتدا ڕیشه‌كێش بكه‌ی كه بڕوایه‌كی پته‌وت هه‌بێت كه مه‌دح و ستایشی خه‌ڵكی هیچ سوودت پێ ناگه‌یه‌نێت، بڕوات وابێت كه زه‌می خه‌ڵكی هیچ زه‌ره‌رێكت پێ ناگه‌یه‌نێت، به‌ڵكو زه‌ره‌ر و قازانج هه‌ر هه‌موو ته‌نها له ده‌ست خوایه .\nكه‌وابوو: وازبێنه له‌وه‌ی كه خه‌ڵكی مه‌دحت بكه‌ن چونكه مه‌دح كردنی خه‌ڵكی بۆ تۆ هیچ سوودت پێ ناگه‌یه‌نێت، وازبێنه له‌وه‌ی كه خه‌ڵكی زه‌مت بكه‌ن، چونكه زه‌مكردنی خه‌ڵكی هیچ زیانت پێ ناگه‌یه‌نێت، به‌ڵكو حه‌ز بكه كه خوا مه‌دحت بكات، چونكه مه‌دحی ئه‌و سوودت پێ ده‌گه‌یه‌نێت، حه‌ز بكه ئه‌و زه‌مت نه‌كات چونكه زه‌می ئه‌و زیانت پێ ده‌گه‌یه‌نێت، ناشتوانی بگه‌یت به‌م ئامانجه‌ت ته‌نها به (الصبر) ئارامگرتن و (الیقین) دڵنیایی نه‌بێت، كه‌واته: هه‌ر كاتێك دڵنیا و ئارامگر نه‌بووی ده‌كات تۆ وه‌كو ئه‌و كه‌سه وای كه ده‌یه‌وێت به ده‌ریادا گه‌شت بكات كه‌چی كه‌شتی پێ نیه خوای گه‌وره ده‌فه‌رمووێ: ﴿فَاصْبِرْ إِنَّ وَعْدَ اللَّهِ حَقٌّ وَلَا يَسْتَخِفَّنَّكَ الَّذِينَ لَا يُوقِنُونَ﴾ [الروم:60]، واته: ئارام بگره، بێگومان وه‌عد و به‌ڵێنی خوا حه‌ق و ڕاسته و هه‌ر دێته‌دی، ئه‌وانه‌ی كه ئیمانیان نیه بێ ئارامت نه‌كه‌ن و ساردت نه‌كه‌نه‌وه .\nخوای گه‌وره ده‌فه‌رمووێ: ﴿وَجَعَلْنَا مِنْهُمْ أَئِمَّةً يَهْدُونَ بِأَمْرِنَا لَمَّا صَبَرُوا وَكَانُوا بِآَيَاتِنَا يُوقِنُونَ﴾ [السجدة:24]، واته: له‌وانیشدا چه‌ند كه‌سانێكمان كرده ڕێبه‌ر، كه هه‌ر به فه‌رمانی خۆمان ڕێنموویی خه‌ڵكی بكه‌ن، چونكه توانای ئارامگرتنیان تێدا بوو، به ته‌واویش باوه‌ڕیان به نیشانه‌كانی ئێمه هێنا بوو.\nPDF - ئیخلاص و خۆشه‌ویستی ستایش كۆنابنه‌وه له دڵدا - 406.8 KB\nDOC - ئیخلاص و خۆشه‌ویستی ستایش كۆنابنه‌وه له دڵدا - 2.5 MB


شعر دونیاسی بایگانی - یئنی قاپې Yeni Qapı\nآیهان میانالیAyhan Miyanalı March 24, 2022\tآزاد شعرلر, ادبیات, شعرلر, قادین شاعیرلر 0 3,200\nآیهان میانالیAyhan Miyanalı March 24, 2022\tآزاد شعرلر, ادبیات, شعرلر, قادین شاعیرلر 0 6,050\nاۏ آدام اؤزۆنۆ کؤرپۆدن آتدی! / بهروز صدیق\nآیهان میانالیAyhan Miyanalı November 19, 2018\tآزاد شعرلر, ادبیات, شعرلر, کیشی شاعیرلر 0 708\nاۏ آدام اؤزۆنۆ کؤرپۆدن آتدی! / بهروز صدیق من ایکی چایین قۏوشاغین‌دا سینان کؤرپۆ. آغیز اوچوق‌لامالاریم قوش‌لارا یووا، گؤزلریم، چوخورا دۆشن بیر قویو هر کیرپیک چالینتیم دؤزۆلمز قیرماج أل‌لریم یالاواج …\nآیهان میانالیAyhan Miyanalı December 6, 2017\tآزاد شعرلر, ادبیات, شعرلر, قادین شاعیرلر, قوزئی آذربایجان شاعیرلری 0 1,955


گەورەترین پیاوی بە تەمەنی جیهان ئاهەنگی جەژنی لەدایكبوونی گێڕا - تۆڕی میدیایی خەڵک\nگەورەترین بە تەمەن لە جیهاندا ئاهەنگی جەژنی لەدایكبوونی 113 ساڵەی گێڕان لە فەنزوێلا.\nخوان فیسینتی مورا كە ژمارەی پێوانەیی تۆماركردووە، تەمەنی 113 ساڵە و گەورەترین بە تەمەنی جیهانە و هاووڵاتی فەنزوێلایە.\nئەو 41 نەوەی هەیە لەگەڵ 18 منداڵی نەوەكانی و 12ی منداڵی منداڵی نەوەكانیشی هەیە.\nئێنریك بوخان پزیشك لە هەرێمی تاچیرای فەنزوێلا رایگەیاند، ئەم كەسە تەنها كەمێك بەرزبوونەوەی فشاری خوێنی هەیە لەگەڵ هێندێك كێشەی بیستن ئەویش بەهۆی زۆری تەمەنیەوە، بە گشتی ئەو تەندروستییەكی باشی هەیە و هیچ دەرمانێك وەرناگرێت.\nمورا گەورەترین تەمەنی هەیە لە جیهاندا لە دوای مردنی ساتورنینودی لافوینتی گارسیا لە تەمەنی 112 ساڵیدا .


فۆڕمی تۆمارکردنی بابەت | ئیبراهیم فەتاح قادر زەنگەنە\nخەباتگێڕی نیشتیمان پەروەر و مرۆڤی ئاشتی کۆمەڵایەتی و باوکی تێکۆشەر سەرەتا ئەم وتارە بریتیە لە تیشکی کورت و پوخت لە ژیاننامەی سیاسی و کۆمەڵایەتی یەکێک لە کەسایەتیە نادارەکانی ناوچەی باشوری کوردستان و بەتایبەتی #جەلەولا#. حاجی برایمی حاجی فەتاح کەسێکە لە کەسایەتیە دیارەکانی ناوچەکە لەهەمو لایەکەوە، کۆمەڵایەتی، سیاسی و ئابوریش. ئەو چالاکوانی بواری ئاشتی کۆمەڵایەتی بوە، بەوەی کەسایەتیەکی بەهێزی کاریگەری هەبوە لە چارەسەرکردنی گرفتە کۆمەڵایەتیەکان بۆ ئەو کەسانەی کە رویان لێ کردوە. هەروەها مێژویەکی پڕ لە خەباتی سیاسی هەیە کەبەشداری لە بزوتنەوەی رزگاریخوازی کوردستانی کردوە بە دوو شێواز، فەرمی بەوەی لە لاوێتیەوە ئەندامی #حیزبی شیوعی عێراق# بوەو، نافەرمیش دوای ئەوەی لەئەندامێتی حیزب دەرچوەو پاش ئازادبونی لە زیندانی سیاسی لەساڵی 1967، نافەرمی و خۆبەخشانە بەردەوام بوە لە خەباتی نەتەوایەتی. دو جار زیندانی سیاسی کراوە و ماوەی پتر لە پێنج ساڵ زیندانی بوە. هەروەها لەزێدی خۆی دورخراوەتەوەو راگوێزراوەو ماڵی تاڵان کراوە لەیەن سیستمی بەعسی گۆڕبەگۆڕ. سەبارەت بە لایەنی ئابوریش، حاجی برایم کەسایەتیەکی زیرەک وکارکەر بوە و بەکاری سەخت لە سفرەوە خۆی دروست کردوەو سامانێکی مامناوەندی کۆکردوەتەوە کە توانیویەتی هاوکاری زۆر کەسی پی بکات لەخزم و کەسوکارو بیگانەش. تەمەنی کورتی تەنیا پەنجاو پێنج ساڵی پڕ لە کاری سەخت و خەبات بوە. - منداڵێتی کورت و خێراهەڵگرتنی بەرپرسیارێتی حاجی برایمی حاجی فەتاح لە ساڵی 1932 لە گوندی #قەرەبڵاخی# سەر بە قەزای #کفری# لە یەکێک لە خانەوادە خانەدانەکانی ناوچەکە لەدایک بوە. بۆ مەبەستی خوێندن لەگوندەکەی خۆی بەمناڵی دەرچوەو پاشانیش بەهۆی نەخۆشی باوکیەوە، پاش خوێندنی سەرەتایی وازی لە خوێندن هێناوە لەبەر ئەوەی تاقانەی باوکی خۆی بوە. لە ساڵی 1952 حاجی فەتاح کۆچی دوایی کردوەو کورەکەی ئەرکی بەڕیوەبردنی سامانەکەی لە زەوی و زار و سامانی ئاژەڵی لەئەستۆ گرتوە. پاشان ماڵی گواستوەتەوە بۆ گوندی #شێخ ڵەنگەر# کە ئەوکات تەنیا چەند خێزانێک تێدا ژیاون. - هاوسەرگیری لەگەڵ خەباتی سیاسی ئیبراهیم فەتاح هاوسەرگیری کردوە لەگەڵ ئایشە خان، کجی پیاوی ئاینی و سیاتمەداری ناسراو مەلا سەید حەکیمی #خانەقین#ی# لەساڵی 1953. ئایشە خان لە خانەوادەیەکی رۆشنبیر ژیاوە لەشاۆچکەی خانەقین. بەڵام ناوبانگی برایمی حاجی فەتاح وەکو لاوێکی چالاکی ناوچەکە هۆکاری ئەوە بون خانەوادەکی ئاشە خان رێگە بدەن بە کچەکەیان بڕوات لەگەڵی لە گوند بژیت. پاش ماوەیەکی کەم، خۆشەویستیەکی گەورە لەنێوانیاندا پەیدا بوەو کچە لاوی شاری خێرا جل و کەلتوری گوندی پۆشیوەو بوە بە دایک و هاوسەرو خۆشەویستی پیاوێک بەخۆشی وتاڵی ژیانی لەگەڵی بەسەر بردوە کە باشترین پشتیوان بوە بۆی لە هەمو جومگەکانی ژیانی سەختی. لێرەوە، ژیانی سیاسی و چالاکی رێکخراوی لەناو حیزبی شیوعی عێراق دەستی پێکردوە. لە ساڵی 1960 هاوسەرەکە دور خراوەتەوە لە زێدی خۆی بۆ شارۆچکەی رفاعی سەر بە پارێزگای ناصریە لە باشوری عێراق. خێزانەکە ماوەی هەژدە مانگ لەو شارۆچکەیە ژیاون و ئەوکاتە شەش منداڵیان هەبوە. پاش ئەوە، لێخۆشبوونی بۆ دەرچوەو گەڕاوەتەوە بۆ گوندەکەی خۆی پاش سێ مانگی دیکە دوبارە گیراوەتەوەو ئەمجارە لە قەزای کفری زیندانی کراوە. هەڕەشەو چاوسورکردنەوە کاری لێ نەکردوەو بەردەوام بوە لە کارو خەباتی سیاسی تا ئەو کاتەی لە ساڵی 1963 گیراوەو بەماوەی پێنج ساڵ حوکمی زیندانی کراوە. ئیبراهیم فەتاح ماوەی پێنج ساڵ زیندانی لە زیندانی نوگرت سەلمانی بەدناو بەسەر بردوە، کاتێکیش ماوەی حوکمەکەی کۆتایی پێ هاتوە حیزبی بەعس مەرجی دەرچونی لەسەر داناوە کە واز بینێت لەهەمو بیروباوەڕو ئینتیمای فکری و سیاسی خۆی بۆ حیزبی شیوعی، بەڵام ئەو لەگەڵ هاوڕێیانی بڕیاریان داوە کاری لەو شێوەیە نەکەن. ماوەی زیندانیەکەی درێژەی کێشاوە تا ئەوکاتەی هەندێک هاوڕێی خەباتی خۆی کە پێگەی کۆمەڵایەتی و سیاسیان هەبوە ئەوکاتە، تەداخولیان کردوەو و ئەوە بوە، لەساڵی 1967 بەربوە. ئەمجارەیان، بەدەستی بەتاڵ و بێکارو کاسبی بەردەوام بوە لە ژیان و خەبات. - گەڕانەوە بۆ نیشتیمان و دەستپێک لە سفرەوە ئیبراهیمی لاوی تەمەن 35 ساڵە بەدەستی بەتاڵەوە لەزیندانی بەربوە و گەڕاوەتەوە بۆ گوندەکەی خۆی بۆ ئەوەی ببینێت هەرجی ماڵ وسامانی هەیە تاڵان کراون. لاوی خاوەن خێزان و شەش مناڵ نائومێد نەبوو لەخاڵی سفرەوە دەستی بەکاروژیان کردوەتەوە. ئەمجارەیان، بەهۆی نیشتەجیبونی بەزۆر ماڵی بۆ جەلەولای سەر بە پاریزگای دیالا گواستوەتەوەو لە 1968 ەوە ژیانێکی نوێی وەبەری دروست کردوە. لەدەروازەی شارۆچکەی جەلەولاو بەرامبەر باڵەخانەی ناحیەی جەلەولا، بۆ ئەوەی لەبەرچاوی دەسەڵاتدارانی بەعس بێت و چاودێری جوڵانەوەی بکەن، دوکانێکی بجکۆلەی کردوەتەوە. ئەمجارەشیان بەهێزی کاریزمای کەسایەتی و راسگۆیی و دڵسۆزی خۆی و شێوازی مامەڵەکردنی لەگەڵ خەڵکی توانیویەتی لەماوەیەکی بەرچاو متمانەی خەڵک وەدەست بێنێت و کارو کاسبیشی گەشەیان کردوە. ئیبراهیم فەتاح ئازارو ئەسکەندەی زۆری بینی لە دورخستنەوەو راگواستن و زیندانی و تاڵانکردنی ماڵ و سامانی، لەتەک ئەمەشداو بەهۆی باوەرو متمانەی بەخۆی و ئیرادەی پۆڵاین و کەسایەتی بەهێزی توانیویەتی هەمیشە بێت بە سەرجاوەی باوەڕو متمانەی هەمو کوری نۆبەرەی، پۆڵا ئیبراهیم فەتاح، کۆلیژی کارگیری و ئابوری لەزانکۆی سلێمانی تەواو کردوەو لەەنگی عێراق-ئێران بریندار بوەو لەوکاتەوە لە تاراوگەی ئەوروپا دەژی لەگەڵ هاوسەرەکەی و کچەکەی. پۆڵآ دەڵی، من نۆبەرەی باوکم بومەو زۆر نزیک بوینە لەیەکەوەو باوکم توانیبوی هاوڕێم بێت. لەساڵی 1972 حیزبی شیوعی عێراق داوای لێکردوە بەرپرسیارێتی حیزب لەناوجەی دیالا هەڵگرێت، پێکەوە گفتوگۆمان لەسەر بابەتەکە کردو لەکۆتاییدا خۆی گەیشت بەو بڕیارەی بەفەرمی دەست لەکارکێشانەوەی خۆی پێشکەس کرد بەهۆی ئەو هەمو فشارەی حیزبی بەعس لەسەریان دەکرد. درێژە پێ دەدات: من لەبیرمە چەندو بەهێز بوو بیری قوڵ و تیژ بوو کاتێک ئەم بریارەی دا. ئەو هەستی بە بەرپرسیارێتی دەکرد بەرامبەر بە خێزانەکەی کە ئەوکاتە گەورە ببوو ئەوکاتە ببو بە باوکی هەشت منداڵ، جگە لەوەی نەیدەتوانی ئازاد کارە سیسایەکانی راپەڕێنێت، لەبەر ئەوەی هەمیشە بەوردی لەژێر چاودێری بەعس بوو. لەلایەکی دیکەوە خۆشەویستی کوردستان و باوەڕی بە پرسەکە هۆکاری بەهێزو پاڵنەری پتەوبون لەناخیدا، بۆیە زیرەکانە بریاریدا بەهێنی و خۆبەخشانە لەکارو خەبات هاوکاری بەردەوام بێت. سەرباز، کوری دوەمی بیری دێتەوە چۆن پێکەوە سەفەریان دەکرد بۆ گوندەکانی دەوروبەر کە پێشمەرگەی تیا بوون و خواردن و جل و بەرگیان بۆ دەبردن. هەروەها دەڵی: زۆر زیرەکانە هیزەکانی بەعسی لە خاڵەکانی پسکنین دەخەڵەتاند و دایکم و براو خوشکە بچوکەکانمی لەگەڵ خۆی دەبرد بۆ ئەوەی شەرم بکەن و ئوتومبێلەکەی نەپشکنن. ئەو هەمو جارێک لەگەڵ خۆرهەڵات دەردەچوو، ئوتومبیلەکەی پڕ دەکرد لە خواردن و کەلوپەل و براوخوشکەکانمی لەگەڵ خۆرهەڵات بەخەوەو دەبرد. سەرباز دەڵێ، ئەوکات بیرۆکەکەی سەرکەوتو بوو هاوکاریەکانیشی بۆ گوندەکانی عالیان و حاصڵ لەناوچەی زەنگەنەو گوندی بۆیسانە سور لە شارەزور دەبرد. میدیا، خوسکە بجوکەکە ئەم قسەیە دوپات دەکاتەوە کە خۆی منداڵە نوستوەکەی باوەشی دایکی بوە لە گەشتەکەدا. میدیا دەڵێ: روداوەکانم وەکو خەون بیر دێتەوە، خۆم و نیازی برام کە (سێ ساڵ لە من مناڵترە) بەخەوەو دایک بابوەش دەیبرین بۆ ناو ئوتومبێلەکە لەکاتێکی زۆر درەنگی شەودا، بەشێنەیی بەدەنگە نەرمەکەی پێی دەگوتم: خەوەکەت تەواو بکە سەفەر دەکەین. هەندێ جار خەوم لێ نەدەکەوتەوەو باوکم نزیک خاڵەکانی پشکنین بەچرپە دەیگوت، خۆت بکە بەخەوتو، سەیر لەوەدایە هەندێک جار روداوەکانم بیر دێتەوە، بەو مناڵیەی خۆم لەمەترسیەکان تێدەگەیشتم و خۆمم دەکرد بەخەوتو وەکو ئەوەی یاریەک بکەم و پاشان دەگەڕامەوە بۆ خۆشی و ئاسودەیی چونکە دەمزانی ئەوا بۆ لای پێشمورگە دەڕۆین. دایک و کوڕو کچەکانی ئیبراهیم فەتاح بیریان ماوە چەند جار راگوێزراون و تاڵان کراون، لەساڵی 1975 ژمارەیەک خانەواەی کورد راگوێزرانەوە بۆ ناوچەی تارمیە لەباشوری عێراق. پاشان خێزانەکە جارێکی دیکە گەڕاونەتەوە بۆ جەلەولاو جارێکی دیکە لە ساڵی 1995 دیسان بڕیاری راگواستنیان دەرچوو بۆ باشوری عێراق، بەڵام ئەمجارەیان ناچاربون بەرتیل بدەن بە زەلامەکانی بەعس و بەرەو کوردستان دەرچون و لەوکاتەوە لەهەولێر گیرساونەتەوە. - یادەوری خەباتی سەخت هەمو ئەندامانی خێزانەکەی ئیبراهیم فەتاح یادەوەریەکانیان بەهەمان شێوە دەگێڕنەوە لەنێوان هەستکردن بەئازار و بەشانازی ئازایەتی و خۆڕاگریان، خاڵی هاوبەشیان ئەوەیە هەمویان شانازی دەکەن بەوەی لەناو ئەو هەمو ئەشکەنجەیە، ئیبراهیم فەتاح سور بوە لەسەر ئەوەی ناوی مناڵەکانی کوردی بنێت، ئەمەش دواتر بوە بەهۆکاری گرفت بۆ خودی مناڵەکان و لەقوتابخانەو شوینە فەرمی و نافەرمیەکان گاڵتەیان پێ کراوە، بەڵام هەمویان سورن لەسەر ئەوەی بەهاکانی باوکیان لەئازایەتیو کۆڵندان و کوردبوون بەرنەدەن. ئیبراهیم فەتاح پێنج کوڕو شەس کچی هەبوە بەپێی تەمەنیان ناوەکانیان دەنوسم، پۆڵا، گوڵزار، مەهاباد، سەرباز، ئاشتی، نیشتیمان، ئەڤین ئیبراهیم فەتاح، ئاواز، ئاراس، میدیاو نیاز. دو کوڕە گەورەکەی لە ئەوروپا دەژین لەگەڵ هاوسەرو مناڵەکانیان. ئەوەکانی دیکە هەمویان لەکوردستانن و هەریەکەو خاوەنی کارو پیشەو ماڵ و مناڵی خۆیەتی. ئاشتی و نیشتیمان کۆجی دواییان کردوە لە ساڵانی، 2015 و 2012 و برینی سەختیان بەجی هێشتوە بۆ خانەوادەو مناڵەکانی خۆشیان کە ئێستا لەکوردستاندان. تێبینی: ئەم وتارە بە هاوکاری هەمو کوڕو کچ و هاوسەرەکەی ئیبراهیم فەتاح نوسراوە.